Fərdi məqsəd və Allahın Padşahlığı - Yenidən Qur\nResurslar Fərdi məqsəd və Allahın Padşahlığı\nFərdi məqsəd və Allahın Padşahlığı\n16 Fevral, 2021 əlavə edildi\nBojidar Marinov tərəfindən\nUzun illər bundan əvvəl R. C. Raşduninin “Yetkinliyə qarşı üsyan” kitabını, xüsusilə də “İnsan nədir?” fəslini oxuduğum zaman insanın fərdi məqsədi mövzusu ilk dəfə məni ciddi düşündürməyə və teoloji maraqlarıma xitab etməyə başladı. O fəslin sonunda Raşduni insanın tərifini aşağıdakı şəkildə verir:\nAllahın İsa Məsihdəki insana verdiyi tərif budur ki, İsa Məsihin satın alan fəaliyyəti ilə Allahın insandakı surəti bərpa olunur və ona tarixdə xüsusi bir tapşırıq verilir. Allahın təyinedici və xilasedici işi sayəsində tərəqqi təmin edilir və tarixin gedişatı açılır. Yenidən doğulmayanlar tarixin gedişatını dayandırmağa çalışırlar; Marksın nəzərdə tutduğu ideal nizam – sabit, dəyişməz bir quruluşdur, anarxist və praqmatistlər də eynilə bu cür nizam arzusundadırlar. Allahın yaradılışı və istirahəti ilə tarix başlayıb: insana hədəf və məqsəd verilib. Dünya insana tabe olmalıdır; bu hədəfə nail olmaq üçün isə insan ilk növbədə özünü Allaha tabe etdirməlidir.”\nRaşduni, əlbəttə ki, “insan” sözündən ümumi mənada istifadə edərək, onu bütün bəşəriyyətə aid edir. Lakin mən eyni zamanda Müqəddəs Üçlük anlayışını da araşdırırdım. Hər birinin ayrı-ayrılıqda, eləcə də, vəhdət halında sahib olduğu eyni dərəcəli üstünlük üzərində dərindən düşünərkən, bu fikrin ayrıca bir fərd olan insanı da aydın şəkildə vurğuladığını qəbul etməyə bilməzdim. Görünür, Müqəddəs Üçlük nöqteyi-nəzərindən, əhdə daxil olan insanın tarixdə müəyyən bir vəzifəsinin ola bilməsi üçün ayrıca fərdə belə bir tapşırıq verilməli idi. Əhdə daxil olan insanın hədəf və məqsədinin olması, dünyanın ona tabe olması üçün ayrıca fərd öz şəxsi hədəf və məqsədinə malik olmalı idi. Bütöv bəşəriyyətin vəzifəsi və məqsədindən ümumi şəkildə bəhs etmək kifayət deyildi. Vəzçilər və təbliğçilər hər bir fərdin Allahın planındakı və Böyük Tapşırığın icrasındakı vəzifə və məqsədindən ayrıca bəhs etməli idilər.\nİmanımıza və evdə təhsil qaydalarına tamamilə zidd bir şəraitdə uşaqlarımıza evdə təhsil vermək üçün ilk addımları atarkən, həyat yoldaşım da, mən də başından bəri əmin idik ki, Allahın planında təkcə ailəmizin üzvləri kimi, yaxud təkcə imanlılar cəmiyyətinin və ya icmanın üzvləri kimi deyil, ayrıca bir fərd kimi, hər birinə verilmiş xüsusi tapşırığı və məqsədi axtarıb tapmağı uşaqlarımıza öyrətməyənədək evdə verdiyimiz təhsilin heç bir mənası olmayacaqdır. Biz təkcə uşaqlarımızın mənsub olacağı icmalarla deyil, həm də onların həyatları ilə bağlı aydın postmillenialpostmillenial – İsa Məsihin 2-ci gəlişi sonrası Vəhy 20-ci fəsildə bəhs edilən min illik padşahlıq dövrü bitdikdən sonra İsanın son hökmü icra etmək və yer üzü tarixini başa … Continue reading/teonomikteonomiya– teos (allah) və nomos (qanun) sözündən götürülərək, cəmiyyətin ilahi qanun tərəfindən idarə edildiyi ehtimal olunan Məsihçi təlimidir. görüntüyə sahib idik: “Oğlum, bilirsən ki, Müqəddəs Kitab qiymətli daşların və qızılın ətrafa səpələndiyi bir Bağ haqqında hekayə ilə başlayır; həmin daşların və qızılların divarlara və küçələrə hörüldüyü bir Şəhər haqqında hekayə ilə başa çatır. Sənin həyatın o Bağda sənə məxsus olan xüsusi ərazini tapmağa, yer üzünü tərk edərkən onu tikilmiş və Allahın izzəti üçün işlək bir vəziyyətdə qoyub getməyə həsr olunmalıdır. Sənin işin Allahın yaradılışının bir qismindən sərmayə götürmək, yəni onu faydalı və məhsuldar etməkdir. Onun hansı hissəsinin sənə məxsus olduğunu özün tapmalısan.” Bizim üçün tamamilə aydın idi ki, uşaqlarımızın öz yolları və məqsədləri olmalıdır. Dominion Mandatınıdominion mandatı – Yaradılışda Allahın insana törəyib çoxalmağı və yer üzünü bürüyüb ona sahib olmağı, bütün canlılar üzərində hökmranlıq etməyi tapşırması (bax. Yar. … Continue reading) (Hökmranlıq Əmri) və Böyük Tapşırığı anlayan insanın bir fərdin məqsədi və onun məsihçi təhsilindəki hədəfləri haqqında başqa bir fikrə sahib olduğunu ağlımıza belə gətirməzdik.\nBir neçə həftə bundan əvvəl bir məsihçi apologetininapologet – dinin müdafiəsi və əsaslandırılması ilə çıxış edən ilahiyyatçılar qızının şəhadəti internetdə hər yerə yayılanda bu məsələ yenidən düşüncəmi sarsıtdı. Atası qızına apologetikanıapologetika – dini ehkamların rasional düşüncə ilə əsaslandırılması və tənqidçilərdən müdafiə edilməsinə həsr edilən ilahiyyat bölməsi və teologiyanı çox sistemli və hərtərəfli şəkildə öyrətmişdi, qız bütün lazımi ayələri bilirdi, etirazlara qarşı çıxmaq üçün bütün məntiqi cavabları hazır idi. Lakin bütün bunlara baxmayaraq, qız öz valideynlərinin imanına qarşı çıxdığını təsdiqləyirdi. Ehtimal olunan səbəb isə bu idi ki, qız təsadüfən Müqəddəs Kitab haqqında bir sual kəşf etmişdi və bu sualın cavabını öz atası da daxil olmaqla, heç bir məsihçi bilmirdi. Sual əslində çox səfeh bir sual idi, cavabının olmadığı iddiası isə daha da səfeh idi. Cavab var idi. Lakin məni düşündürən əsas məsələ belə bir savadlı qızın nəyə görə öz valideynlərinin imanını rədd etmək üçün belə bir gülünc bəhanədən istifadə etməsi idi. Mən səbəbini bilirdim. Qızın öz tərbiyəsi ilə bağlı verdiyi təsvir atasının keçdiyi ciddi apologetik təlim proqramında bir şeyin əskik olduğunu göstərirdi: atası ona Allahın Padşahlığında öz şəxsi yerini, Allahın Bağında tikib şəhərə çevirməli olduğu xüsusi ərazini tapmağı öyrətməmişdi. Ona öz imanını, daha doğrusu, valideynlərinin imanını müdafiə etməyi öyrətmişdilər. Ancaq öz məqsədi, öz yeri və əldə etmək üçün ərazisi olan bir fərd kimi Allahın Padşahlığını inkişaf etdirməyi ona öyrətməmişdilər.\nSonra bir dostum mənə zəng edib uşaqlarının tərbiyəsində yaranan bəzi məsələlərlə bağlı məsləhət istədi. Əsas məsələ uşaqların bazar günü günortadan sonra idmanla məşğul olmaq istəyi idi. Belə başa düşdüm ki, onun Şənbə ilə bağlı fikri mənimkindən daha ciddi idi. Mən Şənbəni bir çox islahatçı dostlarım qədər ciddi saxlayan deyiləm, lakin dostumun sözlərində diqqətimi cəlb edən bir şey var idi: uşaqlar peşəkar idmançı olmağa və bu yolla Allahı izzətləndirməyə ümid edirdilər. Allahı belə bir yolla izzətləndirməklə bağlı öz şübhələrimi nəzərə almasam belə, gəldiyim nəticə yenə də göz qabağında idi: uşaqların öz gələcəkləri ilə bağlı çox aydın düşüncələri var idi, baxmayaraq ki, belə bir düşüncə atalarının verdiyi xüsusi təlimdən və göstərdiyi təsirdən irəli gələ bilməzdi. Mənim öz uşaqlarım idmanla məşğul olmuş, müxtəlif alətlərdə çalmış, yerli orkestrdə ifa etmiş, insanı öz işi və uğurlarından məmnun qalmağa və özünü vacib hiss etməyə sövq edən bütün mümkün möhtəşəm işləri sınaqdan keçirmişdilər. Amma uşaqlarımın bu açıq-aşkar şirnikləndirici şöhrət anlarının peşəkar idmanın və ya peşəkar musiqinin gələcəyinə işarə etdiyinə inanaraq sınağa düşmələrini bir an belə görməmişdim. Dostumun uşaqlarına öz fərdi məqsədlərini tapmağı öyrətmədiyinə və onların bu məqsədi atalarının təlimindən kənarda tapdığına dair şübhələrim var idi. Şübhələrimdə haqlı idim. O, bunu etməmişdi. O, uşaqlarına Müjdənin əxlaqi çərçivələrini öyrətmişdi, lakin onun təlimində öz həyatlarına tətbiq etmələri üçün həmin Müjdənin əxlaqi yönləndirməsi və məqsədi yox idi.\nMəsələ bu iki hal ilə məhdudlaşmır. Hətta ən vicdanlı, əqidəli, əhdə bağlı, teonomik, uşaqlarına evdə təhsil verən məsihçilər arasında belə, eyni vəziyyəti görürəm: uşaqlara imanlarının ən yüksək ifadəsi olaraq əxlaqi çərçivələri öyrədirlər. Amma onlara öz fərdi həyatlarına tətbiq edə biləcəkləri məqsəd, istiqamət, həyatın anlamı, gələcək üçün hədəflər öyrədilmir. Məqsəd öyrədilsə və təbliğ edilsə də, daha çox ailəyə və imanlılar cəmiyyətinə tətbiq edilə biləcək dərəcədə kollektiv xarakter daşıyır. Lakin insanın Allah qarşısında fərdi məqsədi gözdən qaçırılır.\n“Daş böyük bir dağ oldu”\nMəsələnin Müqəddəs Kitab əsasında araşdırılması Allahın Padşahlığının bizə həm Əhdi-Ətiq peyğəmbərliklərində, həm də Əhdi-Cədid məsəllərində açılan təbiətinin araşdırılmasından başlamalıdır. Müasir imanlılar cəmiyyəti üzvlərinin əksəriyyətinin inancının tam əksinə, fərdi xilas Əhdi-Cədidin başlıca gerçəkliyi deyil, Müjdənin əsas xəbəri də deyil. Fərdi xilas – Müjdə üçün yalnız bir alətdir, onun məqsədi, məramı və hədəfi deyil. Müjdə ayrı-ayrı canların xilasından daha böyükdür, onun miqyası bütün dünyanı əhatə edir. 1 Kor. 15-də Paul bizə Müjdənin təsvirini verir, təsvirin davamında isə “hər şeyin Məsihə tabe olacağını” söyləyir. Bu ona görə baş verəcək ki, sonda “Allah hər şeydə hər şey olsun”. Buradakı “Məsihə hər şey tabe oldu” fikri Müqəddəs Kitabın “Allahın Padşahlığı” və ya “Göylərin Padşahlığı” adlandırdığı gerçəklikdir. Müjdənin hədəfi və məqsədi məhz bu Padşahlıqdır. Bu Müjdə Padşahlığın Müjdəsi adlanır, ona görə də, Böyük Tapşırıq və 1 Kor. 15:24-28 nöqteyi-nəzərindən baxarkən, bu böyük görüntü, yəni Məsihin hər şey üzərindəki hakimiyyəti ilə Müjdə bütün gerçəklikləri əhatə edir və bütün gerçəkliklərə şamil edilir. Dünyanın xilası son məqsəddir, fərdi xilas isə bu məqsədə çatmaq üçün yalnız bir vasitədir (Yəh. 3:16-17); dünyanın xilası isə yalnız İsa Məsihin bütün yer üzündə padşahlıq hakimiyyətinin bərqərar olması ilə mümkün olacaq. Odur ki, problemi və onun həll yolunu tam anlaya bilməyimiz üçün əvvəlcə Padşahlığın təbiətini araşdırmağımız zəruridir.\nBelə bir araşdırma bizə Allahın Padşahlığının ən parlaq xüsusiyyətini – onun kəskin böyüməsini göstərəcəkdir. Həm Əhdi-Ətiq peyğəmbərlikləri, həm də Əhdi-Cədiddəki Padşahlıq haqqında məsəllər genişlənən, böyüyən, artan, mümkün olan bütün əraziləri əhatə edən, bütün dünyaya hakim olana qədər rəqiblərini dəf edən bir gerçəkliyi açır. Allahın Padşahlığını qapalı, mühasirəyə alınmış və ətrafdakı şər qüvvələrdən müdafiə edilən bir Padşahlıq kimi nəzərdən keçirən pasifistpasifism– Heç bir şəraitdə aqressiyaya yer verməyən ideologiya və hərəkətsiz dünya görüşünə yer yoxdur. Həyatın və mədəniyyətin müəyyən sahələrini öz təbiətinə görə düşmənin hakimiyyətinə aid edərək, həmin sahələri Müjdə üçün əlçatmaz sayan müasir reduksionistreduksionist – Həddindən artıq sadələşdirən, gerçəkliyi təhrif edən ideologiya dünya görüşünə də yer yoxdur. Allahın Padşahlığı tərəqqi edən və böyüyən bir padşahlıq olaraq açılır, bu isə dünya tarixi başa çatdıqdan sonra deyil, Məsihin Birinci Gəlişindən sonra baş verir.\nNavuxodonosorun Daniel tərəfindən açılan və yozulan yuxusunda (Daniel 2) Məsihin Padşahlığının Roma imperiyasından dərhal sonra, qədim dövlətlərin padşahlarının “dövründə” gələcəyini görürük. Yuxuda Padşahlıq “əl dəymədən yerindən qoparılan bir daş” kimi təsvir olunur. Həmin daş bəşər padşahlıqlarının “heykəlini parça-parça etdi”, sonra isə “böyük bir dağ oldu və bütün dünyanı tutdu”. Danieldən əvvəl Yeşaya da Məsh Olunmuş Padşahın gəlişi haqqında peyğəmbərlik etmişdi. O deyirdi ki, Məsih Körpə və Oğul kimi dünyaya gəldikdən sonra “hakimiyyətinin və sülhünün artmasının sonu olmayacaq”. Əslində bu hissə bütövlükdə (Yeş. 9:1-7) döyüş himni kimi səslənir, Allahın Öz düşmənlərinə qarşı savaşda fəal və mübariz iştirakını vəd edir. Bu hissədəki peyğəmbərliyin aid olduğu dövrü 6-cı ayədən etibarən dəqiq öyrəndiyimizi nəzərə alsaq, bu hissə gələcək olan Messian (Məsihi) padşahlıq haqqında peyğəmbərlikdir, həmin padşahlığın əsası isə Məsihin yer üzündəki xidməti ilə qoyulmuşdur. Əhdi-Ətiqdə Allahın Öz düşmənlərini dəf etmək üçün tarixə sərt müdaxiləsindən bəhs edən çoxlu başqa peyğəmbərliklər də var, xüsusilə də, Əhdi-Ətiqin Əhdi-Cədiddə ən çox sitat gətirilən hissəsi olan 110-cu Məzmur bu mövzudan bəhs edir. 2-ci Məzmurdakı millətlərin dəmir əsa ilə idarə edilməsi vədi və yer üzünün padşahlarına edilən xəbərdarlıq daha bir nümunədir. Bu peyğəmbərliklərin hamısı, əlbəttə ki, Yar. 3:15-də verilmiş gələcək olan Satınalan haqqındakı peyğəmbərlik vədinin davamıdır. Allah sadəcə bir qrup insanı gözlənilməz və idarəolunmaz hesab edilən tarixi bir prosesdən xilas etməyə çalışmır; insan surətində yer üzünə gəlməzdən öncə O, bunun fəth dövrünün, daha doğrusu, yenidən fəth dövrünün və insanlar arasında Allahın Padşahlığının bərpasının başlanğıcı olacağını vəd etmişdi.\nƏhdi-Cədid də Padşahlığın genişlənməsi məsələsindən bəhs etməkdən çəkinmir. İsanın məsəlləri – istər xardal ağacı haqqında məsəl, istərsə də, xəmir mayası haqqındakı məsəl – heç şübhəsiz tarixdə İkinci Gəlişdən öncə geniş vüsət alan bir məfhumu təsvir edir. İsa yəhudi rəhbərlərinə deyirdi ki, onlar göyün buludları üzərində gələn Bəşər Oğlunu görəcəklər (işğal və istila səhnəsi, Yeş. 19:1-ə baxın), bu isə “bundan sonra”, yəni İsanın onlarla danışdığı vaxtdan etibarən baş verəcəkdir. Böyük Tapşırıq Məsihin yer üzündəki tam hakimiyyətinin elan olunması ilə başlayır. Paul deyir ki, Romanın dövlətçi ideologiyasının tam əksinə, vətəndaş hakimiyyəti Allaha xidmət etməlidir (Rom. 13); o həm də qeyd edir ki, dünya və gələcək də daxil olmaqla, hər şey məsihçilərə məxsusdur (1 Kor. 3:21).\nBu, İsanın şəxsi Xilaskar olduğuna dair bəyanat deyil, çünki əslində həmin vaxt hakimiyyətdə olanlar bu xəbəri kifayət qədər yaxşı qəbul etmişdilər (Həv. İş. 26); bu, İsanın Padşah olduğunu elan edən və bu səbəbdən də məsihçilərin təqib edilməsinə səbəb olan bir bəyanatdır (Həv. İş. 17:7). İsa Padşahlığın gəlişinə dair sübut göstərmişdi, bu isə cinlərin qovulması işi (Mat. 12:28; Luk. 11:20) – o vaxta qədər Şeytanın hakimiyyəti altında hesab olunan ərazilərə istilaçı hücum idi. O, həm də ölülər diyarının qapılarını mübarizliklə itələyən İmanlılar cəmiyyətini təsvir edir (Mat. 16:18). Paulun 2 Kor. 10:3-6-da istifadə etdiyi hərbi dil “sədləri yıxmaq”, “əsir etmək”, “nəzəriyyələri məhv etmək” və “itaətsizliyi cəzalandırmaq” kimi sərt addımlardan bəhs edir. Onun Afinadakı vəzi sönük ümidlərlə kiminsə vicdanını qurbangaha dəvət etməklə bitmirdi, o, “iş tapşırmaq, əmr etmək, göstəriş vermək” mənası verən hərbi termin olan παραγγέλλω (parangelo) sözündən istifadə edirdi.\nMənzərə tamamilə aydındır: bu dünyada və tarixdə Allahın Padşahlığı kiçik bir toxumdan, İsa Məsihin Özündən başlayır. O, tarix boyunca kəskin şəkildə böyüyür – Onun Padşahlığı və sülhü sonsuz şəkildə artır – Daniel 2-ci fəsildə qeyd olunan daş kimi, Matta 13-cü fəsildəki xəmir mayası və xardal ağacı kimi bütün yer üzünü tutana qədər böyüyür. O, həm Şeytanın ruhani hakimiyyətini zəbt edir, həm də insanların düşüncəsini və bu yolla onların siyasi, iqtisadi, sosial və s. mədəniyyətini də ələ keçirir. Müqəddəs Kitabda heç bir “təcrid edilmiş” imanlılar cəmiyyətindən, Məsihi hərəkətsiz vəziyyətdə gözləməkdən, öz imanını və ya imanlılar cəmiyyətini düşmən qüvvələrindən qorumaq üçün ümidsiz ruhani müdafiə cəhdlərindən bəhs edilmir. Məsihin insan surətində yer üzünə gəlişindən sonrakı tarix yalnız gələcək Padşahlığın güclü mübariz ordusundan bəhs edir, bu ordu öz Padşahı üçün böyük mədəni qələbələr əldə edəcək.\n“Zor işlədənlər onu zorla alır”\nHələlik hər şey yaxşı gedir. Padşahlıq və İmanlılar cəmiyyəti haqqındakı bu dünya görüşü bu gün daha çox məsihçilər, xüsusilə də, gənc ailələr tərəfindən qəbul edilir. Əvvəlki dövrlərdəki difitizmin (məğlubiyyətin qaçınılmazlığına inam) və esxatoloji (axır zamana dair) bədbinliyin bizə mədəni məğlubiyyət və tənəzzül gətirdiyini artıq daha yaxşı anlayırıq və imanlılar cəmiyyətinin ilahiyyatçı iqlimində dəyişikliklər baş verir.\nHər bir ideologiya və hər bir doktrina yeni bir insan tipi yaratdığı kimi, Allahın Padşahlığına dair bu yeni dünya görüşünün də – əslində köhnə, lakin unutduğumuz dünya görüşünün – yeni bir insan yaratmalı olduğunu isə hələ yaxşı anlamırıq. Keçən əsrdə üstünlük təşkil edən bədbin esxatologiyalar əsas etibarilə hakim mədəniyyətlərin hücumlarına qarşı passiv qalan bir insan tipi yaratmışdır. Bu, məsihçiləri ya məsihçiliyə əks mədəniyyət ilə tamamilə razılaşmağa, ya da onun təsirindən tamamilə imtina edərək, özlərini təcrid etmiş məsihçilərə çevrilməyə məcbur etmişdi. İmanlılar cəmiyyətlərinin fəaliyyəti qurbangaha çağırışlar etməkdən və dünyada şərin artmasına passiv şəkildə tamaşa etməkdən ibarət idi (əlbəttə, əgər özləri də bu şərdə fəal iştirak etmirdilərsə). Allahın Padşahlığı ilə şər qüvvələrin gücünün qarşıdurmasını nəzərdən keçirən premillennializmpremillennializm – İsanın minillik padşahlıqdan öncə yer üzünə qayıdıb, Öz Padşahlığını fiziki olaraq quracağına inanan dünya görüşü və amillenializmamillenializm – minillik dövrün hərfi mənada 1000 il olmadığını, məcazi mənada İsanın dirilməsi və 2-ci gəlişi arasındakı dövrü göstərdiyini (bir çox postmillennial dünya … Continue reading üçün belə bir dünya görüşü təbii olsa da, nikbin, zəfər çalan esxatologiyanı qəbul edənlərin böyük əksəriyyəti hələ də bu köhnə düşüncə tərzinin təsiri altındadırlar.\nAllahın Padşahlığı haqqında Müjdənin yaratdığı düşüncə tərzinin ən yaxşı təsvirini İsanın Mat. 11:12-dəki sözləri ilə vermək olar:\n“Vəftizçi Yəhyanın günlərindən indiyə qədər Səmavi Padşahlıq zorla alınır və zor işlədənlər onu ələ keçirir.”\nJan Kalvin bu ayəni belə şərh edir:\nBuradan çıxan məna odur ki, indi çoxlu sayda insan toplanıb, sanki insanlar Allahın Padşahlığını ələ keçirmək üçün qeyzlə irəliyə atılırlar; çünki bir adamın səsindən vəcdə gələrək izdihamlar halında toplanırlar və onlara təklif olunan lütfü təkcə həvəslə deyil, şiddətlə can ataraq alırlar. Bir çoxları, sanki Yəhya səhrada onlara heç bir aidiyyəti olmayan bir tamaşa göstərirmiş kimi, yuxuda olsalar da və heç təsirlənməsələr də, yenə də güclü istəklə onun yanına can atanlar da çox oldu”.\nMetyu Henri (Matthew Henry) bunu “şəhəri fırtına ilə ələ keçirən ordunun zorakılığı, yaxud da evə soxulan camaatın zorakılığı tək, zor işlədənlər onu zorla ələ keçirir” deyə ifadə edir.\nBu ayədə “zor” sözünün iki dəfə istifadə edilməsi çox maraqlıdır: həm “padşahlığı ələ keçirmək” tərzini təsvir etmək üçün, həm də ələ keçirən insanların təbiətini təsvir etmək üçün. Təkcə Padşahlığı ələ keçirməyin tərzi sərt və zorakı deyil, həm də Padşahlığı ələ keçirən adamlar mübariz, güzəştə getməyən “şiddətli canatma” kimi xüsusiyyətlərə malikdirlər, ətrafdakı adamlarla müqayisədə “zor işlədən” adamlar kimi görünürlər. Bu adamların həyatda hədəfi və məqsədi var, onlar hadisələrin gedişatını passiv şəkildə gözləmirlər. Bu adamlar öz həyatlarında və ətraf dünyada dəyişikliklər edirlər, hər şeyin günlərcə, illərcə eyni qalmasından məmnun olmurlar.\nMüasir imanlılar cəmiyyətlərinin pietizmininpietizm – məsihçilikdə dualist dünya görüşü, həyatı (səhvən) əsl “ruhani” və təbii / ümumi sahələrə ayırır və yersiz pasifizminin də təsvir etdiyi kimi, yaxşı məsihçi obrazı – başına bəzi işlər gələn, xüsusilə də, təqibə məruz qalan məsihçidir. Təqiblər məsihçi həyatı üçün səciyyəvi olsa da, baş verən hər şeyi passiv şəkildə kənardan izləyənlərin, yaxud da dünyanın qeyd-şərtsiz, heç bir dəyişiklik olmadan öz axarında getməsinə göz yumanların həyatında bu təqiblər baş vermir. İbranilərin 11-ci fəslində təsvir edilmiş iman qəhrəmanları həqiqətən təqiblərə məruz qalmış kişilər və qadınlar idi (35-38-ci ayələr). Lakin bu təqiblər hadisələrin gedişatını tənbəl və passiv şəkildə gözləyənlərə qarşı deyildi. Bu təqiblər İsanın “zor işlədən” kimi təsvir etdiyi mübariz, döyüşçü ruhunun nəticələri idi. Eyni iman qəhrəmanları “padşahlıqları məğlub etdilər, ədaləti icra etdilər, döyüşdə güclü oldular, yadellilərin ordularını qovdular” və bu kimi başqa işlər gördülər (33-34-cü ayələr). Hər şeyin olduğu kimi qalmasına razı olanlar təqiblərə məruz qalmırlar; düşmən yalnız onun padşahlığını zorakılıqla hədələyənlərə zorakılıqla cavab verir.\nRuhun bu mübarizliyi imanlı insanın xarakterinin elə vacib bir xüsusiyyətidir ki, Musa öz bacarıqsızlığından və nitqinin yetərincə kəskin olmadığından bəhs edəndə “Rəbb Musaya qəzəbləndi” (Çıx. 4:10-14). İsrail xalqının qalan hissəsi əvvəlki vəziyyətə, Misirə geri dönmək istəyərkən, Yeşua və Kalevin vəd olunan torpağa girib onu ələ keçirmək üçün göstərdikləri güclü istək Allah tərəfindən yüksək qiymətləndirilmişdi. Allahın mələyi Gideona “cəsur cəngavər” deyə müraciət etmişdi. Gideon İsrailin vəziyyəti ilə bağlı öz narazılığını və qəzəbini dilə gətirəndə isə mələk ona belə cavab vermişdi: “Bu qüvvətinlə get, İsraili Midyanlıların əlindən qurtar” (Hak. 6:14). Bu mövzudakı nümunələrin sayı bir məqaləyə sığmayacaq qədər çoxdur.\n“Yaradılış böyük həsrətlə gözləyir”\nBütün bunları nəzərə aldıqda, hətta hər şeyi daha yaxşı anladıqlarını düşündüyümüz ailələrin belə öz uşaqlarının təhsilini və ruhani təlimini niyə əxlaqi çərçivələrlə məhdudlaşdırdıqlarını izah etmək kifayət qədər çətindir. Əxlaqi çərçivələr vacibdir; buna heç bir şübhə yoxdur. Allahın Qanunu ilə müəyyən edilmiş əxlaqi sərhədlər olmadan insan özbaşına qalır və bunun nəticəsi böyük ehtimalla ölüm olur; buna ruhani, mədəni, iqtisadi və s. aspektlər daxildir. Əxlaqi sərhədlər olmadıqda, hökmranlıq zülmkarlığa, cəsarət tədbirsizliyə, işgüzarlıq acgözlüyə, rəhbərlik istismara çevrilir. İnsanın qanuni fəaliyyət dairəsindən və bu dairəni müəyyənləşdirən əxlaqi sərhədlərdən kənarda mövcud olan müəyyən davranışlar var. Mübarizlik, İsanın bəhs etdiyi o “zor işlədən” ruh Allahın qoyduğu məhdudiyyətlər və şərtlərə uyğun yönəldilməlidir, insanın muxtar iradəsi ilə müəyyən edilə bilməz.\nYenə də əxlaqi sərhədlər öz-özlüyündə nə Allahın Padşahlığına daxil olmaq, nə də, Allahın Padşahlığını “ələ keçirmək” üçün kifayət deyil. Böyük Tapşırıq “sizə qadağan etdiyim heç bir şeyi etməməyi onlara öyrədin” kimi səslənmir. O, hərəkətdən passiv imtina deyil, əksinə, fəal itaərkarlığa çağıran nikbin bəyanatdır. İsa Özü Padşahlığı “zorla” ələ keçirən “zor işlədən adamlardan” bəhs edərkən, istilaçı qüvvə ilə genişlənən Padşahlığın yeni dövrü ilə Qanun və Peyğəmbərlərin müəyyənləşdirici amil olduğu köhnə dövr arasındakı fərqi vurğulayır (Mat. 11:13; Luka 16:16). Bu gün bəzi ilahiyyatçıların cahilliklə iddia etdiklərinin əksinə, İsa Qanunla Müjdəni qarşı-qarşıya qoymur. Əsla! Yoxsa nə Məsihin Dağüstü Vəzinin (Mat. 5:17-19), nə də Qanunun mülki tətbiqinin hüquqi əsasında Müjdənin dayandığını söyləyən Paulun bəyanatının (1 Tim. 1:8-11) heç bir mənası olmazdı. İsa burada hərəkətə gətirən amilin rəhbər prinsiplərini qarşı-qarşıya qoyur: əxlaqi sərhədlərə passiv itaətkarlığa qarşı Padşahlığı zorla ələ keçirən fəal itaətkarlıq. Sadəcə özünü böyuk günah işləməkdən qorumaq artıq kifayət deyil, bu yolla heç kim Padşahlığa daxil ola bilməz. İsa ilə danışan ilahiyyatçı Qanuna əxlaqi itaətin dini ayinlərdə iştirak etməkdən qat-qat zəruri olduğunu etiraf edəndə, İsa onun artıq Allahın Padşahlığında olduğunu söyləmədi, sadəcə onun “Allahın Padşahlığından uzaq olmadığını” dedi (Mark 12:28-34). (Bu ayələrin tez-tez nəzərdən qaçırılan konteksti “Allah ölülərin deyil, dirilərin Allahıdır” cümləsidir, ayə 27). İmanlılara və ya uşaqlara sadəcə günahdan qaçmağı, yaxud da öz imanlarını hücumlardan qorumağı öyrətmək – onları Allahın Padşahlığına yaxınlaşdıra bilər, lakin ora sala bilməz.\nDaha çox şey tələb olunur. Padşahlığı “zorla” ələ keçirən o “zorakı” ruha uyğun gələn bir şey olmalıdır.\nDigər tərəfdən, pietist düşüncələri rəhbər tutaraq düşünənlər var ki, bu “zorakılıq” – tövbə və iman etmək kimi sadə addımlar və imanlının Allahdan aldığı fərdi xilas üçün can atmaqla bağlıdır. Sonra isə, əlbəttə, eyni fərdi xilası “zorakı” müjdəçiliklə başqalarına təbliğ etmək lazımdır ki, onlar da eyni cür tövbə və iman nümayiş etdirsinlər və xilas olsunlar.\nLakin bu, yenə də çox qoruyucu bir yanaşmadır; ölümdən və həlak olmaqdan, Şeytanın hakimiyyətindən və lənətdən qaçmaqdır. Bu, Allah tərəfindən satın alınmış hər kəs üçün qanuni və zəruri bir addımdır. Lakin bu addım öz-özlüyündə yenə də xudbin və passivdir, o, imanlının fərdi tələbatları çərçivəsindən kənardakı Padşahlığı nəzərdə tutmur. O, insanın fərdi həyatında və onun əbədi aqibətində müəyyən dəyişikliklər yarada bilər, lakin ətraf dünyada, tarixdə və o insanın yaşadığı dövrdə dəyişiklik yaradacağı mütləq deyil. İbranilərə məktubun müəllifi açıq-aydın qeyd edir ki, belə bir tövbə, iman və yenidən doğulma – sadəcə “ibtidai təlimlərdir”, “körpə südüdür”, yetkin imanlı isə “kamilliyə doğru irəliləməlidir” (İbr. 5:11-6:2).\nOdur ki, daha böyük bir şey olmalıdır. Sadə əxlaqi sərhədlər, yaxud sadəcə yenidən doğulma və müjdəçilik – Padşahlığı zorla ələ keçirən insanın “zorakı” ruhunu əks etdirən cəhətlər deyil. “Padşahlığı zorla alan” şey nədir?\nBu sualın cavabı Allahın Əhdinin daha geniş reallığından irəli gəlməlidir. Allahın Əhdi deyərkən, Onun yaradılış zamanı bəşəriyyətlə bağladığı əhdi nəzərdə tuturam. Bu gün müasir ilahiyyatçılar onu tez-tez Əməllər Əhdi adlandırırlar (mən şəxsən bu adın Əməl Əhdi ilə əvəz olunmasına üstünlük verərdim). Lakin onu ən yaxşı xarakterizə edən, daha yaxşı ad Hökmranlıq Əhdi və ya Hökmranlıq Əmridir. İnsan Allahın surətində yaradılmışdır və bu gün çox ilahiyyatçılar yanlış olaraq düşünürlər ki, Allahın bu surəti – insanın passiv mövcudluğunda təzahür edən bir şeydir. Allahın bu surətini insanın özündə və ya sahib olduqlarında, məsələn, onun zəkasında, onun qabiliyyətində və ya insanın varlığına dair başqa bir məfhumda tapmaq üçün cəhdlər edildi. Lakin Yaradılış kitabının ilk fəsli Allahın surətini insanın yaradılmış dünyaya hökmranlıq etmə məqsədi kimi müəyyən edir. Bu surət insanın “varlığından” və ya “mövcudluğundan” daha çox onun “fəaliyyətində”, yaradılışının məqsədi olan işlərdə və nailiyyətlərdə açılır.\nBütün digər yaradılmışlar üzərində hökmranlıq etmək üçün yaradılan insanın baş rolu oynadığı Hökmranlıq Əmri – Allahın başlanğıcdakı Əhdi idi və bütün sonrakı əhdləri özündə ehtiva edirdi. Bu, Cənnət bağının idarəsini ələ alaraq və bol sərvətinə sahib olaraq, onu bütün dünyada genişləndirmək üçün başlanğıcda verilmiş istilaçı səlahiyyət idi. Başlanğıcdan bəri insanın Allahın surətində yaradılmış varlıq olduğunu göstərən məqsəd və yol, “zorakılıq” məhz bu idi. Əlbəttə ki, bu zorakılıq öz qonşusuna qarşı deyildi, Allahın önündə qanuni ağası, idarəçisi olmayan bir dünyanın qarışıqlığına, formasızlığına və bəhrəsizliyinə qarşı “zorakılıq” olmalı idi. İnsan dünya üzərindəki səlahiyyətini fəal şəkildə inkişaf etdirməli və təbiəti daha yaxşı vəziyyətə gətirməli idi; ondan fayda götürməli, onu nizama salmalı, dəyişdirməli və sivilizasiyaya çevirməli idi.\nAllahın insandakı surəti, bu səlahiyyət insan günaha batarkən məhv olmadı və ya ləğv edilmədi. Əlbəttə, indi hər şey daha çətindir, çünki artıq insan hər şeyi Allahın başlanğıc nöqtəsi, yəni Cənnət bağı olmadan etmək məcburiyyətindədir. “Allahlar kimi olmaq istəyirsinizsə, öz başlanğıc nöqtənizi özünüz yaradın”, – Allahın insanların günahına cavabı belə oldu. Lakin Allahın surəti hələ də insanı təyin edən cəhət idi, ona görə də insan hələ də hökmranlığı ələ almaq və dünyaya sivilizasiya gətirmək üçün cavabdeh idi. Günah insandakı bu məqsədi poza bilməz, çünki Allahın surəti təhrif oluna bilər, amma heç vaxt məhv edilə bilməz. Adəm və Həvvadan sonrakı ilk insan nəsillərindən başlayaraq bəşəriyyət sivilizasiya qurmağa başladı – bu sivilizasiya günah və şərin zülmətinə qərq olsa da, yenə də sivilizasiyadır.\nİsanın ölümü və dirilməsi insanı bu başlanğıc məqsədə geri qaytardı. “Bütün səlahiyyət Mənə verilmişdir” sözlərinin sadəcə bir mənası var idi: indi yer üzü İkinci Adəmin nəsli üçün qanuni şəkildə bərpa edilmişdi ki, onlar Hökmranlıq Əmrini icra etsinlər. Bunu aydın anlamayanların olması ehtimalına qarşı Paul Korinflilərə belə demişdi: “Dünya da daxil olmaqla – hər şey sizindir” (1 Kor. 3:21-22). İbrahimə verilmiş vəd Əhdi-Cədiddə Yaxın Şərqdəki kiçik bir ərazini irs almaq kimi deyil, “dünyanı irs almaq” kimi şərh edilmişdi (Rom. 4:13).\nİndi satın alınmış bəşəriyyətin görüləcək işi var idi, çünki Paul onlara “bütün yaradılışın inildəyərək”, Allahın surətində olan bizlərin Onun övladları kimi zahir olub yaradılışı çürüməyə əsir olmaqdan xilas etməyimizi gözlədiyini söyləmişdi (Rom. 8:19-22).\nBeləliklə, Allah qarşısında insanın məqsədinin fəal elementi, İsanın bəhs etdiyi “zorakılığın” məğzi – işdir. İş, yəni yaradılışı çürüməyə əsir olan varlıqdan Allahın izzətini bəyan edən varlığa çevirmək üçün insanın sərf etdiyi əmək. Raşduni qeyd edir ki, “iş – insanın məsumluq, günaha batma, lütf və izzət mərhələlərindəki fəaliyyətini birləşdirən halqadır.” “İnsanın işinin hədəfi”, – deyə o, fikrinə davam edir, – “Allahın Padşahlığını yer üzündə təzahür etdirmək, insan vasitəsilə Allahın idarəsini və sözünü həyatın hər bir sahəsinə səmərəli şəkildə tətbiq etmək idi.” Daha sonra isə lütfdən bəhs edərək deyir:\nLütf mərhələsində ikən, Məsihin satınalan fəaliyyəti insanı öz cavabdehliyinə, öz işinə bərpa edir. Bu bərpa o dərəcədə baş verir ki, son nəticədə insan fərd olaraq təqdis olunur, təqdis prosesində onun ərazisi və iş yeri üçün fidiyə ödənilir, işinin üzərindəki lənət aradan qalxır və hətta Allahın surətində yaradılmış varlıq olaraq o, bu surəti daşıyan insana məxsus enerjini öz işində (latincə, “en ergos”) nümayiş etdirə bilir. İnsan və onun ayaq basdığı torpaq üçün nə qədər çox fidiyə ödənilir və o nə qədər çox təqdis olunursa, onun işi də bir o qədər fəal olur və Allah qarşısında əldə etdiyi səmərə bir o qədər uğurlu olur.”\nMüəllif lütf mərhələsi üçün belə bir nəticəyə gəlir:\nƏsl iş – cəmiyyətin fəaliyyətdə olan dini enerjisidir. Bu enerji hər şeyi Allahın Padşahlığına müvafiq şəkildə dəyişdirir və hər şeyin potensial imkanlarını Allahın çağırışına müvafiq şəkildə inkişaf etdirir. Satın alınmış insan – işləyən insandır.”R. J. Rushdoony, Revolt Against Maturity, pp. 298-302\nOdur ki, satın alınmış insanı xarakterizə edən cəhət günahdan uğurlu şəkildə uzaq durmaq bacarığı deyil; ölü bir bədən də buna nail ola bilər, lakin onda nə həyat, nə də mübariz ruh var. Satın alınmış insanı xarakterizə edən cəhət onun məhsuldarlığı, yaradılmış dünyanı Allahın məqsədlərinə uyğun şəkildə dəyişdirmək bacarığıdır. Hikmət Kitabı olan Süleymanın Məsəlləri kitabının iqtisadi cəhətdən məhsuldar bir qadının təsviri ilə başa çatması təsadüfi deyil. Bu qadın sadəcə iqtisadi cəhətdən məhsuldar deyil, həm də öz iqtisadi fəaliyyətində mübariz ruha sahibdir. Yalnız əxlaqi sərhədlərdən ibarət olan, iqtisadi məhsuldarlığa aparmayan hikmət – ölü bədənin “hikməti”dir.\n“Ticarətin şirinliyindən dadır”\nHəqiqətən də Süleymanın Məsəllərinin 31-ci fəslindəki xeyirxah qadının sadəcə yaxşı bir həyat yoldaşının təsviri olmadığını başa düşmək çox vacibdir. Bu qadın bütövlükdə imanlılar cəmiyyəti üçün və cəmiyyətin fərdi üzvləri olan hər birimiz üçün yazılmış bir təlimatdır. İsanın bəhs etdiyi “zorakılıq” kontekstində bu fəslin 25-ci ayəsini nəzərdən qaçıra bilmərik:\nQüvvəyə, şərəfə bürünür,\ngələcək üzünə gülür.\nBurada təsvir olunmuş qadının həyatının məqsədi var. Bu, yalnız və yalnız onun sahib olduğu fərdi məqsəddir. O, kollektivin passiv bir iştirakçısı kimi təsvir olunmur; hətta qadının ailəsi də onun kollektiv fəaliyyətlərdə iştirak etdiyi bir qurum kimi təsvir edilmir. Ailəyə və ailədaxili münasibətlərə xoş niyyətli, lakin yersiz nöqteyi-nəzərdən baxışların təsiri altında bəzi müasir şərhçilər bu qadını daim ərinin idarəsi və rəhbərliyi altında hərəkət edən biri, onun əl-ayaq işlərinə baxan adamı və ya qulluqçusu kimi təqdim etməyə çalışırlar. Lakin mətndə iş başında olan müstəqil düşüncəyə sahib, məqsədyönlü bir qadın təsvir olunur. Onun işi sadəcə bir başqasının verdiyi əmrlərə tabe olmaq deyil, əhd çərçivəsində fərdi, şəxsi, fəal və mübariz şəkildə həyata keçirilən missiyadır.\nBəs bu missiya nədir? İqtisadi məhsuldarlıq.\nMəhz bu prinsip bizim uşaqlarımıza verdiyimiz təhsilin hədəfi olmalıdır: uşaqlarımızı şüurlu, mübariz, mütləq şəkildə öyrətməliyik ki, bazarda özünəməxsus, şəxsi və fərdi bir yer tapsınlar, orada iqtisadi məhsuldarlıq göstərsinlər və “ticarətin şirinliyindən dadsınlar”.\nBu mövzu ailəvi ibadətlərimizdə daim öz yerini tutmalıdır: uşaqlarımız gələcəyə peşəkar inkişaf nöqteyi-nəzərindən baxmalıdırlar. Heç şübhəsiz, uşaqlarımıza Allahın Qanununun əxlaqi sərhədlərini və imanın intellektual səviyyədə müdafiəsini öyrətmək vacibdir və Allahın Padşahlığının əxlaqi çərçivəsini bilməyən bir insan asanlıqla öz şəxsi padşahlığını qurmaq üçün yolunu aza bilər. Lakin o əxlaqi sərhədlər və intellektual müdafiə uşaqlarımızın ruhani tərbiyəsinin və təliminin fəal, mübariz elementi ola bilməz. Uşaqlarımız anlamalıdırlar ki, bu dünyada onlar üçün ayrılmış bir yer var, orada onlar başlanğıcda formasız və boş olan yer üzünü Allahın adını izzətləndirən və insanlara xidmət edən nizamlı bir quruluşa çevirə bilərlər. Bəhs etdiyimiz element – məhz bu anlayışdır. Onların sadəcə öz valideynlərinin ailəsində tutduqları yerə deyil, öz həyatları üçün fərdi məqsədə ehtiyacları var. İnsan öz ata-anasını tərk edəndə (Yar. 2:24), müstəqil bir insan kimi sərbəst hərəkət etmək və hökmranlığı ələ almaq üçün ruhani, əxlaqi, emosional, eyni zamanda da peşəkar səviyyədə hazır olmalıdır.\nMüqəddəsləri gedib dünyanı İsa üçün fəth etməyə hazırlayan təlim yeri, hazırlıq mərkəzi – imanlılar cəmiyyətindən də öncə ailədir. Ailə uşaqlara şəxsi, fərdi məqsəd hissi və o məqsədə doğru irəliləmək üçün mübarizlik aşılamalıdır. Ailə – dərhal görünən nəticələr olmasa belə, uşaqların öyrənməyə davam etmələri və özlərini müstəqil həyata və iqtisadi məhsuldarlığa hazırlamaları üçün onlara emosional yanacaq verməlidir. Bu gün əksər hallarda biz uşaqlarımızı üzdə parlaq və gözəl görünən, lakin elmi təlim məşğələlərinə çox az yer verən işlərlə – kiçik biznes, texniki işlər, kino sənayesi, incəsənət və s. ilə məşğul olmağa ruhlandırırıq. Lakin mədəniyyətə təsir edib dəyişdirən əsl iş və biznes sahələri uzunmüddətli elmi səylər və peşəkar təlim tələb edən sahələrdir: mühəndislik, tibb peşəsi, elm və texnologiyalar, əməyin və istehsalatın təşkili, sənaye dizaynı, hüquq, bank işi və s. Bu işlər parlaq və gözəl, cəzbedici və əyləncəli görünmürlər, lakin insanın mədəniyyətində dərin təsir izi buraxan məhsuldarlıq sahələri məhz bunlardır. İsa deyir ki, kim xidmət edirsə, o, başçıdır (Mat. 23:11-12), öz qonşularına xidmət etməyin ən yaxşı yolu isə illəri sərf edib dünyanın necə döndüyünə dair biliklər toplamaq və bu bilikdən istifadə edərək, Allahın sənin ərazinə qoyduğu vəsaitlərdən sivilizasiya yaratmaqdır.\nBu peşəkar və elmi təlim uşaqlarımıza Məsihin Padşahlığını genişləndirmək üçün tələb olunan mübarizliyi verəcəkdir. Bu, xidmət vasitəsilə həyata keçirilən hökmranlıqdır. Uşaqlarımıza öyrətməliyik ki, öz şəxsi həyatlarını Allahın onlar üçün hazırladığı təhsilə və işə həsr etsinlər. Əvvəlcə şəxsən onlar üçün nəzərdə tutulmuş xüsusi məqsədi müəyyən etməlidirlər, sonra isə o məqsədə nail olmaq üçün səy göstərməli və enerji sərf etməlidirlər. Təlim və təhsilin bu hissəsi uşaqlara ailəyə və ya imanlılar cəmiyyətinə mənsubiyyəti öyrətmək qədər vacibdir. Əslində, əgər biz onları kollektivist tərzdə öyrədiriksə, yəni öz şəxsi çağırışlarını hər hansı bir quruma – bu, ailə və ya imanlılar cəmiyyəti kimi Allahın Özü tərəfindən təsis edilmiş bir qurum da ola bilər – tabe etdirmələrini öyrədiriksə, onların ruhunu məhv edə və son nəticədə onları itirə bilərik. Əlbəttə, onlar öz ənamlarından əhdin çərçivəsində istifadə etməlidirlər, lakin “əhdin çərçivəsi” heç də “quruma tabelik” deyil. Hökmranlıq Əmri və Böyük Tapşırıq kollektivlər tərəfindən deyil, ailələrindən və imanlılar cəmiyyətindən təlim almış fərdlər tərəfindən həyata keçirilir.\nBu həm də o deməkdir ki, biz bir valideyn olaraq uşaqlarımızı gələcək peşəkar uğurlara hazırlamağın Müqəddəs Kitab nöqteyi-nəzərindən əxlaqi yolunu tapmalı olsaq da, onların ətrafında divarlar tikərək, öz ənamlarını ən yüksək səviyyədə araşdırmalarına və inkişaf etdirmələrinə mane ola bilmərik. Evdə təhsil verən məsihçilər olaraq, uşaqlarımızı ruhani və intellektual böyümə mərhələsi boyunca evdə saxlamalı olsaq da, yetkinlik yaşına çatdıqları, elmi və peşəkar məqsədlərinə doğru inkişaf etməli olduqları zaman onları eyni səviyyədə tuta bilmərik. Qeyri-məsihçi təhsil ocaqları və şirkətləri yerinə, məsihçi təhsil ocağına (elmi, mühəndislik, tibbi və ya hüquqi təhsil verən) və ya məsihçi şirkətinə (biznes və texniki təlim verən) üstünlük verilsə də, yenə də başa düşməliyik ki, yetkinlik yaşında hər hansı bir təlimin alınması heç bir təlimin olmamasından daha yaxşıdır. Dövlət məktəblərindəki imanlı olmayan müəllimlərin uşaqlarımıza Allah haqqında bilik və tərbiyə vermələrinə etibar edə bilmərik. Lakin artıq təlim və tərbiyə almış gənc oğlan və qızlarımızın düşmənin ərazisində sağ qalacaqlarına inana bilərik. Sonda alacaqları mükafat Allah qarşısında Onun Hökmranlıq Əmri ilə öz iqtisadi çağırışlarına görə davranmaqdırsa, bunu bacaracaqlar.\nÖvladlarımızın qəlbləri uğrunda mübarizə nə əxlaqi sərhədlər, nə də müjdəçilik və imanın apologetik müdafiəsi sahəsində olmayacaqdır. Mübarizə hər bir övladımızın şəxsi, fərdi məqsədi sahəsində olacaqdır. İsanın bəhs etdiyi mübarizliyi, imanlarındakı “zorakı” keyfiyyəti onlara məhz bu fərdi məqsəd verəcəkdir. Bu, satın alınmış insanı xarakterizə edən işdir, boş və formasız qarışıqlığı nizamlı, sərmayəli, faydalı və istifadəyə yararlı sivilizasiyaya çevirən fəaliyyətdir.\nUşaqlarımız bilməlidirlər ki, ailə bağlarından və ya imanlılar cəmiyyəti ilə bağlarından asılı olmayaraq, yer üzündə onların hər biri üçün şəxsən ayrılmış bir yer, bir guşə var. İmanlılar cəmiyyəti və ailə onların üzərində rəhbər qurum kimi deyil, sadəcə əhd çərçivəsi kimi dayanmalıdırlar. Bu iki qurum uşaqları əxlaqi və peşəkar təlim və vasitələrlə təmin etməlidirlər; təlimlə təmin etdikləri kişi və qadınların kollektivist maşının çarxları deyil, hər birinin ayrı-ayrılıqda fərd olduğunu unutmamalıdırlar. Ailəvi ibadətlərimiz Allah qarşısında övladlarımızın hər birinə ayrıca bir fərd olaraq yanaşmağa və onların Rəbb qarşısındakı fərdi məqsədini tapmağa yönəlməlidir.\nBu fərdi məqsəd olmasa və Hökmranlıq Əmrinin – və həmin Hökmranlıq Əmrinin bərpası olaraq verilmiş Böyük Tapşırığın – təkcə bütöv şəkildə bəşəriyyətə deyil, həm də Rəbb qarşısında hər bir fərdə verildiyini başa düşməsək, övladlarımızın qəlblərini itirəcəyik. Əgər belə bir fərdi məqsədi ailə və ya imanlılar cəmiyyəti vasitəsilə tapa bilmirlərsə, onda təbii olaraq onu başqa yerdə axtarmağa meyl edəcəklər.\nDüzdür, bir çox hallarda ailə bu məqsədi təmin edəcəkdir – çox oğullar atalarının işini və ya xidmətini davam etdiriblər; lakin bu, yenə də bir qurumun məqsədləri naminə bir fərdi öz fərdiliyindən məhrum etməklə deyil, fərdi məqsəd nəzərə alınaraq həyata keçməlidir.\nR. C. Raşduninin sözləri ilə fikrimi tamamlamaq istəyirəm:\nAllahın yaradılış işi və istirahəti ilə tarix başlayır: insana hədəf və məqsəd verilmişdir. Dünya insana tabe olmalıdır; bu məqsədin həyata keçməsi üçün əvvəlcə insan özünü Allaha tabe etdirməlidir.”\nBiz valideynlər həmişə bu məsələnin digər tərəfini yadda saxlamalıyıq: uşaqlarımızın dünyada şəxsən onlara tabe olan bir hissəyə sahib olmaq üçün fərdi hədəfi və məqsədi yoxdursa, onları özlərini fərdi şəkildə Allaha tabe etdirməyə sövq edən səbəb az olacaqdır.\nBojidar Marinov – Doğma vətəni Bolqarıstanda 10 ildən artıq islahatçı müjdəçiliklə məşğul olan Bojidar təbliğçidir, eyni zamanda İslahat təlimlərini və hərtərəfli Müqəddəs Kitab dünya görüşünü öyrədir. 2001-ci ildə Bolqarıstan İslahat Xidmətlərinin əsasını qoyan Bojidar öz komandası ilə birlikdə Allahın Qanununun insan həyatının və cəmiyyətin hər bir sahəsinə tətbiqinə dair 40 000 səhifədən artıq məsihçi ədəbiyyatını tərcümə etmiş və həmin tərcümələri pulsuz olaraq onlayn şəkildə yayınlamışdır. Bolqarıstanda Libertarian cərəyanının yaranmasında fəal iştirak etmiş, Bolqarıstan Fərdi Azadlıq Cəmiyyətinin təsisçilərindən biri və ilk sədri olmuşdur. Bojidarla veb-səhifəsi vasitəsi ilə əlaqə saxlaya bilərsiniz: http://www.bulgarianreformation.com/\npostmillenial – İsa Məsihin 2-ci gəlişi sonrası Vəhy 20-ci fəsildə bəhs edilən min illik padşahlıq dövrü bitdikdən sonra İsanın son hökmü icra etmək və yer üzü tarixini başa çatdırmaq üçün Yerə qayıtdığı dövrə dair\nteonomiya– teos (allah) və nomos (qanun) sözündən götürülərək, cəmiyyətin ilahi qanun tərəfindən idarə edildiyi ehtimal olunan Məsihçi təlimidir.\ndominion mandatı – Yaradılışda Allahın insana törəyib çoxalmağı və yer üzünü bürüyüb ona sahib olmağı, bütün canlılar üzərində hökmranlıq etməyi tapşırması (bax. Yar. 1:26-29\napologet – dinin müdafiəsi və əsaslandırılması ilə çıxış edən ilahiyyatçılar\napologetika – dini ehkamların rasional düşüncə ilə əsaslandırılması və tənqidçilərdən müdafiə edilməsinə həsr edilən ilahiyyat bölməsi\npasifism– Heç bir şəraitdə aqressiyaya yer verməyən ideologiya\nreduksionist – Həddindən artıq sadələşdirən, gerçəkliyi təhrif edən ideologiya\npremillennializm – İsanın minillik padşahlıqdan öncə yer üzünə qayıdıb, Öz Padşahlığını fiziki olaraq quracağına inanan dünya görüşü\namillenializm – minillik dövrün hərfi mənada 1000 il olmadığını, məcazi mənada İsanın dirilməsi və 2-ci gəlişi arasındakı dövrü göstərdiyini (bir çox postmillennial dünya görüşünə bənzər), lakin Onun Padşahlığının daha çox ruhani xarakter daşıdığına inanan dünya görüşü.\npietizm – məsihçilikdə dualist dünya görüşü, həyatı (səhvən) əsl “ruhani” və təbii / ümumi sahələrə ayırır\nR. J. Rushdoony, Revolt Against Maturity, pp. 298-302


Buğa — qadin.birinde.az\nXüsusiyyət — Sabit\nQiymətli Daşı — Zümrüd\nMəşhurlar — Kant, Salvador Dali, Karl Marks, Sigmund Freud, Kanuni Sultan Süleyman, Kraliçe II. Elizabeth, Lenin, Barbara Streisand, Evita Peron, Honore de Balzac, Johannes Brahms, Bertrand Russell, Shakespeare\nGözəllik, uyğunlaşma, sənət və sevgi planeti Veneranın idarə etdiyi Buğalar… Torpaq qrupudurlar və sabit xüsusiyyət daşıyarlar. Planetləri Venera, torpaq qrupu və sabit xüsusiyyəti Buğa bürcünün xarakteristikasına damğasını vurar. Bu səbəblə möhkəmlik, pragmatiklik, dayanıqlılıq, iradə gücü Buğaların ən əhəmiyyətli xüsusiyyətləri arasındadır. Digər tərəfdən həm də inadkardırlar. Kimsə onları asanca istiqamətləndirə bilməz, idarə edə bilməz. Ancaq güvənsələr, birini istəyərək və sədaqətlə izləyə bilərlər. Həyat yolunda sabit, balanslı, mühafizəkar davranmağı seçərlər və qaydalara uyğunlaşarlar. Dinclik və sülh istəyərlər. Status kvonun davamından yanadırlar. Sabit xüsusiyyətdə olduqları üçün hər cür dəyişmə onları narahat edər və dəyişməyə müqavimət göstərərlər. Bir torpaq qrupu olaraq, ayaqlarını yerə sağlam basar və həyatda əhəmiyyət sıralamalarını maddi dəyərlərə və fiziki ehtiyaclara görə edərlər.\nBürcünün simvolu gərəyi inadlıq da bir Buğanın ayırd edici xüsusiyyətidir. Bəzən inadlıq mövzusunda o qədər irəli gedə bilər ki, yalnız öz haqlılığını müdafiə edən, heç bir orijinallığa yer verməyən, sərt, mühafizəkar, mübahisəçi, darıxdırıcı və daxilinə qapalı biri olarlar. Yaxşı ki, ümumiyyətlə gözəlliyə düşkünlükləri onları belə bir adam olmaqdan qurtarır. İncidildiklərində qorxuducu bir düşməndir. İllərcə yığdıqları yaraları bəsləyərək kürt yatırdar və intiqam alarlar. Qızğın bir Buğadan qorxmaq lazımdır. Digər tərəfdən Öküzlərin təbiət olaraq dəstəklənilməyə ehtiyacları vardır. Zaman zaman eqolarının oxşanılması və «Supersən, yaxşı etdin» deyilməsi lazımdır. Yoldaşlarına qarşı sadiq, comərd və maraqlıdırlar. Ancaq ümumiyyətlə ictimai status baxımından üst sinifdən ya da heç olmasa öz təbəqələrindən yoldaş əldə etməyi seçərlər. Çünki Buğa bir torpaq qrupudur və maddi dəyərlər onlar üçün ön planda gəlir.\nÜmumiyyətlə Buğalar nəzakətli, yaxşı xasiyyətli, təvazökar xüsusiyyətləriylə tanınarlar. Asanca hirslənməzlər. Pis duyğulardan və mübahisələrdən qaçınmaq istəyərlər. Amma diqqət!.. Provokasiyaya uğradıqları zaman partlayarlar. Partlamaları o qədər şiddətli və yırtıcıdır ki, bütün o məşhur avtokontrolları buxar olub, uçar gedər. Digər tərəfdən komik və əyləncəlidirlər. Xoş söhbət, zarafatlı insanlardır və zaman zaman bu xüsusiyyətlərini nümayişə çevirə bilərlər. Yaxşı bir estetik anlayışları vardır. Bəzən fiziki görünüşləri bu estetik anlayışına tərs düşə bilər. Ancaq sənətə çox düşkündürlər. Sənət qabiliyyətləri də vardır. Çirkin, murdar, əcaib şeylərdən xoşlanmazlar. Xüsusilə musiqi qabiliyyətləri diqqətəlayiqdir.


10 İyun 2019 20:00\nHeydər Əliyev özünün timsalında xalqımızın 200 ildir çəkdiyi acılara qurtuluş ideologiyasının fəlsəfəsi ilə son qoyub\n15 iyun Azərbaycan tarixinin şanlı səlnamələrindən biridir. Ona görə ki, milli dövlətçilik tariximizin keçdiyi şərəfli yolun təzadları, böhranları, acınacaqlı, param-parça olmuş vətən torpaqlarının bir daha bu dəhşətsaçan aqibəti yaşamasın deyə, Milli Qurtuluş Günü sadəcə Azərbaycan Respblikasının deyil, bütün Dünya Azərbaycanlılarının qürur mənbəyidir.\nŞah Babamızla başlanılan qüdrət\nTarix 1501-ci il. Şah İsmayıl Xətai qüdrətli bir dövlət qurmaqla Azərbaycan xalqının daxili çəkişmələr və xarici müdaxilələrdən qurtulması üçün milli iradəni ortaya qoydu. Beləcə 1736-cı ilə kimi Səfəvilər dövləti təkcə Yaxın Şərqin, Qafqazın deyil, bütün dünyanın qəbul etdiyi ən güdrətli tarixi səlnaməsinə imza atdı. Bu, bəşəri mənada Azərbaycan xalqının milli qürur mənbəyi olaraq dəyərləndirilir.\nNadir Şah Əfşarın siyrilmiş qılıncı\nTarix 1736-cı il. 235 illik Səfəvilər dövlətinin süquta uğramasının acınacaqlı tablosu kimi tarixdə iz buraxdı. Bunun əsil səbəbi Şah İsmayıl Xətainin qurduğu qüdrətli Azərbaycan dövlətinin daxildən yerli feodalların milli dövlət siyasətinə qarşı olan xəyanəti başlıca amilə çevrilmişdi. Yenidən Azərbaycan dövlətinin qüdrətini milli iradəyə çevirən Nadir Şah Əfşar tarix səhnəsinə çıxdı. 11 illi hakimiyyəti dönəmində Səfəvilər dövlətinin tarixi coğrafiyasını bərpa edə bildi. Bir acı sui-qəsdin nəticəsində aradan götürülən bu dahi dövlət başçısı və sərkərdənin ölümü Azərbaycan tarixinin ən acı səhnələrindən birinə çevrildi. Azərbaycan torpaqlarında dərəbəyliklər baş alıb getdi. Faktiki olaraq ölkəmizin hər qarışında dəhşətsaçan dərəbəylik sadəcə dövlətimizin deyil, ən adi insanların belə acınacaqlı bir tale ilə üzüzə qoymuşdu.\nQacarların qürur iradəsi və dövlətçilik\nTarix 1796-cı il. 1747-ci ildə Nadir Şah Əfşara qarşı edilən sui-qəsdin nəticəsində düz 1796-cı ilə kimi Azərbaycan tarixinin acınacaqlı dövrü yaşanılmışdır. Bir yandan yerli bəylərin, xanların, ağaların hakimiyyət uğrunda bir-biri ilə apardıqları qanlı mübarizələr, digər yandan xarici müdaxilələr, başqa bir yandan isə, xalqımızın acınacaqlı və dəhşət saçan güzəranı Azərbaycanın bir dövlət kimi varlığına sanki son qoymuşdu. Bu dəfə də tarixin ən qaranlıq nöqtəsində bir işıq parladı. Ağa Məhəmməd Şah Qacarın liderliyində yenidən Azərbaycan dövlətçiliyinin bərpasına başlanıldı. Bu dəfə Avropada dünyanın ilk dəfə olaraq bölüşdürülməsi siyasəti yürüdülürdü. Qacarlar dövlətinin qarşısında isə, çox ağır öhdəliklər dayanmışdı. Bir yandan daxili çəkişmələrə son qoymaq, digər yandan isə xarici dövlətlərin orduları ilə döyüşmək kimi ağır və üzücü müharibələr Azərbaycanın milli varlığını təhdid altına almışdı.\nParçalanmış Azərbaycanın 100 illik acı taleyi\nTarix 1813 və 1828-ci il. Avropada manufaktura sənayesinin sürətli inkişafı sayəsində digər iqtisadi sektorlar da sürətlə inkişaf etməyə başlamışdı. Ona görə də daha çox zəngin olmaq və dünyanın bir sıra coğrafi ərazilərini işğal etmək, ticarət yollarına nəzarət etmək kimi hədəflər irəli sürülmüşdü. Bunun üçün daha da silahlanaraq, xalqların tarixi yaşam tərzini özlərinin iqtisadi maraqları və imperiya iddialarına qurban verilməsi üçün işğal siyasəti yürüdülürdü. Beləliklə də İngiltərə, Fransa, Almaniya, İtaliya, Portuqaliya, İspaniya və digər Avropa dövətləri bir araya gələrək genişmiqyaslı ekspansionit siyasətə üz tutdular. Belə bir məqamda Çarlıq Rusiyasının coğrafiyasını genişləndirmək planları da irəli sürülmüşdü. Qacarlar dövləti bu məqsədlə 1813-cü ildə Gülüstan və 1828-ci ildə isə Türkmənçay müqavilələri nəticəsində Azərbaycanın dövlətçilik tarixinə son qoyuldu. Bütün bunlar azmış kimi, Cənubi Qafqazda Azərbaycan xalqına məxsus olan ərazilər idarəetmə baxımından fərqli “quberniyalar”a bölündü. Çarlıq Rusiyasının sayəsində 100 il davam edən işğalçılıq siyasəti I Dünya Müharibəsinin nəticəsində darmadağın oldu.\nŞərqin ilk Cümhuriyyət dönəmi və Azərbaycan\nTarix 1918-ci il. Azərbaycan xalqının milli genetik kodları dünyanın heç bir xalqında olduğu kimi deyil. Dövlət olmaq, öz kimliyini qorumaq və inkişaf etdirmək xalqımızın ən şanlı və şərəfli dəyərlərindən biridir. XIX əsrdə başlanılan maarifçilik hərəkatının nəticəsi olaraq, 1917-ci ildə tamamilə çökən Çar Rusiyasının xarabalıqları üzərindən yenidən özündə güc tapan Azərbaycan xalqı Şərq tarixində ilk dəfə olaraq konstitusiyalı və heç bir monarxiyaya xidmət etməyən Demokratik Dövlət modelini irəli sürdü. Beləliklə də ilk dəfə olaraq Xalq Cümhuriyyətini qura bildi.\nXIX əsrin başlanğıcında olduğu kimi, XX əsrin ilk çağında da Qərbin güclü dövlətləri dünyanın bölüşdürülməsi, zəngin və nəhəng coğrafi ərazilərə nəzarət uğrunda I Dünya Müharibəsi dönəmində yaşanılan dəhşətlər bəşəriyyəti öz ağuşuna almışdı. Azərbaycan xalqı daxildə Çar Rusiyasının Yaxın Şərqdən Qafqaza köçürülən ermənilərlə, digər yandan isə xarici müdaxilənin qarşısını almaq, bununla yanaşı elan edilən Cümhuriyyəti qurmaq kimi böyük vəzifələri həyata keçirmək üçün mübarizə apardı. 23 ay ömrü olan bu dövləti dönəmin imperiya siyasəti yürüdən iri dövlətləri tanımamaq iradəsini ortaya atmışdılar.\n28 aprel işğalın davamı idi\nTarix 1920-ci il. Çar Rusiyasının ərazisində imperiya siyasəti bu dəfə “kommunizm qururuq” deyə yenidən Azərbaycanın işğalına səbəb oldu. 1991-ci ilə qədər görkəmli rus yazıçısı Fyodor Dostoyevskinin dediyi kimi “xalqlar həbsxanası”nın hakimiyyəti davam etdi. 71 il ərzində vəd olunan “kommunizm cənnəti” nə Rusiyanın özündə, nə də keçmiş Sovetlər Birliyində həyata keçmədi. Çar Rusiyası ilə Sovetlər Birliyinin təkcə bir fərqi var idi. Azərbaycanın dövlət statsunun vassal şəklində olsa da varlığı inkar edilməmişdi.\nAzərbaycan faktiki olaraq öz milli kadrları tərəfindən idarə olunurdu. 1969-cu ilə qədər respublikamızda ictimai, sosial, mədəni, iqtisadi və digər sahələrdə inkişaf orta templə irəli gedirdisə, bu dönəmə qədər ölkə rəhbərləri sadəcə ümumi axarla həyat şəraitini təmin etməklə yetinirdilərsə, Heydər Əliyevin hakimiyyətə gəlişi ilə Azərbaycan faktiki olaraq əsrin süərtlə inkişaf edən bir məkanına çevrildi. Milli bürokratiyanın güclənməsi kimi uzaq hədəflərə hesablanmış kadr siyasətini ilk öncə irəli sürdü. Çünki iqtisadi və digər sahələrdə baş verəcək prosesləri idarə etmək üçün, ilk öncə yerli və milli kadrlar məsələsi həll edilməli idi. Bu kadrlar ordusunu sürətlə inkişaf etdirmək siyasəti gələcək müstəqil Azərbaycan dövlətini idarə etmək üçün bu hədəflər çox vacib idi. Çünki, Xalq Cümhuriyyətinin süquta uğramasının bir səbəbi də ölkəni idarə edə biləcək kadrların yoxluğu idi.\nAzərbaycanın dövlət müstəqilliyinin əbədi yolu\nTarix 1991-ci il. Keçmiş Sovet İttifaqı da bəşər tarixinin bütün imperiyaları kimi tarixin arxivinə köçdü. Azərbaycanın o dönəmdəki Ali Sovetində (indiki Milli Məclis) Heydər Əliyevin rəhbərliyi altında 400 nəfərdən çox deputatdan 47 nəfər özündə iradə taparaq Demokratik Blok yaratdılar. Məhz bu blokun sayəsində Azərbaycan dövlət müstəqilliyini elan edə bildi. Ermənistanın 1918-1920-ci illərdə olduğ kimi xarici dövlətlərin dəstəyi ilə Azərbaycanın ərazilərinin işğal və Dağlıq Qarabağın Ermənistana birləşdirilməsi istiqamətində aparılan ekspansionist siyasətin qarşısını almaq üçün dərin dövlət təcrübəsi olan Heydər Əliyev uzaqörənliklə bir sıra hədəfləri addım-addım ortaya qoydu. Bu, ilk növbədə Naxçıvan Muxtar Respublikasının ərazi təhlükəsizliyini təmin etməklə başladı. Daha sonra isə onun uğurlu siyasətini müdafiə edən, respublikamızın hər qarşısında Heydər Əliyevə böyük ümidlərlə baxan ziyalılar və əhali onu yenidən dövlətimizin rəhbəri olması təbliğatını aparmağa başladılar. Çünki qoca tarixin özü də bu sınaqlarla çox qarşı-qarşıya qalmışdı. Dərəbəylik dövrünə NÖQTƏ qoymaq üçün xalq öz xilaskarını artıq tapmışdı.\n1993-cü ilin sınağı və Azərbaycan\nTarix 1993-cü il. Azərbaycan Səfəvilər dövlətinin son illərində, Nadir Şah Əfşarın sui-qəsd nəticəsində ölümündən sonra, Qacarlar dövlətinin yarısının işğalından sonrakı dönəmlər sanki yenidən təkrar olunurdu. Qarabağ uğrunda döyüşən xalqımız, digər yandan daxili çəkişmələrlə, hakimiyyətdə olan naşı kadrların səbatsızlığı ilə üz-üzə qalmışdı. Quldur dəstələri yaradaraq özlərini xalqın “xilaskarı” rolunda görənlər isə daha qəddar bir siyasət yürütməkdə idilər. Azərbaycan xalqı isə müdrik və uzaqgörən dövlət başçısı obrazına möhtac idi. Bəli, bu görkəmli dövlət xadimi, həyatı boyu Azərbaycan sevdalısı olan Heydər Əliyevə olan ümidlərin coşqusu sayəsində o yenidən hakimiyyətə gəldi. Nəticədə Azərnbaycan bir dövlət olaraq xilas oldu. Heydər Əliyevin yenidən hakimiyyətə gəlişi ilə Azərbaycanda son 200 ildə ilk dəfə olaraq əsil dövlət quruculuğu prosesləri baş verdi. Onun irəli sürdüyü konsepsiyalar Azərbaycanın dünəni, bu günü və sabahı doktrinası deməkdir.\nGüclü Azərbaycan əbədi dövlət deməkdir\nTarix 2019-cu il. 15 iyun 1993-cü ildə görkəmli dövlət xadimi, mərhm prezident Heydər Əliyevin yenidən hakimiyyətə gəlişi ötən 26 il ərzində respublikamızda “Milli Qurtuluş Günü” kimi qeyd olunmaqdadır. Bunun əsil səbəbi isə, Azərbaycanın bir daha tarixdə param-parça olunmaması deməkdir. Bu coğrafiyada yaşayan xalqın öz dövlətinə sahib çıxması deməkdir. Varlığını qoruması fəlsəfəsini milli genetikamızın təməl prinsiplərinə söykənməsi deməkdir. Bir xalqın dövlətçilik ənənələrinə sahib çıxması deməkdir. Milli istiqlalımızın simvolu deməkdir. Heydər Əliyev uzaqgörənliklə sadəcə Azərbaycanın əsil xilaskarı olmadı. O, həm də bütün dünya azərbaycanlılarının milli iradəsinin simvoluna çevrildi. Qurtuluşumuzun simgəsi olan bu şərəfli tarix 26 ildir yaşayır və gələcək nəsillər üçün əsil örnəyə çevrilibdir. Heydər Əliyev özünün timsalında xalqımızın 200 ildir çəkdiyi acılara qurtuluş ideologiyasının fəlsəfəsi ilə son qoyub. Bu, o deməkdir ki, əgər bir xalqın dövlətçilik şüuru inkişaf edirsə, deməli həmin xalqı və dövləti artıq kimsə işğal edə bilməz. Güclü dövlət və xalq həm də dövlətin ədəbi yolu deməkdir. Görkəmli dövlət xadimi, müasir Azərbaycan dövlətinin memarı dedikdə Heydər Əliyev bu keyfiyyətləri ilə Azərbaycan tarixində adını qızıl hərfrlə yazmağı bacaran ən qüdrətli dövlət xadimidir.\nMilli Qurtuluşumuzun sirri də bundadır. Bu irsə sahib çıxmaq, Azərbaycanın varlığına və onun ədəbi dövlət olmasına sədaqət deməkdir.


Ermənilərin xəyanəti unudularmı? » ZİM.Az | "ZİYA" İnformasiya Mərkəzi\nAmma təəssüf ki unutduq...\nOsmanli imperiyasının düşmənləri həmişə onu daxildən zəiflətmək istəyib.\nBu məqsədlə onlar müxtəlif milli azlıqları hər vasitə ilə bu dövlətə qarşı üsyana qaldırıblar.\nXüsusilə ermənilər xəyanətdə daha fəallıq göstərirdilər. Onların bir çoxu türk kəndlərinə hücum edərək silahsız əhalini qıran cinayətkarlar idilər. Anadolunun şərqində yüzlərlə türk kəndləri dağıdılmış və minlərlə türk öldürülmüşdü. Birinci Dünya müharibəsi ərəfəsində ruslara qoşulan ermənilərin türklərə qarşı savaşması nəticəsində Osmanlı dövləti 27 may 1915-ci ildə "Köç" qərarı çıxarmaq məcburiyyətində qaldı. Bu hadisə isə onun rəqibi olan digər güclü Avropa dövlətləri tərəfindən məqsədli şişirdildi. Qərbdən dəstək alan ermənilər isə bu imkandan məharətlə istifadə etdilər. 1915-ci il hadisələrinin soyqırım kimi tanınması istər dünyada, istərsə də Amerikadakı erməni diasporasının ən başlıca məqsədinə çevrildi. Əsas fəaliyyət istiqamətlərindən biri də ABŞ prezidentlərinin kütləvi çıxışında “soyqırımı” sözünün işlədilməsinə nail olmaqdır. Hələ Rolant Reyqanın prezidentliyi dövründə Ağ Ev bu məsələyə aydınlıq gətirməyə çalışdı və bu məqsədlə araşdırmalar aparıldı. Araşdırmalarda məlum oldu ki, həmin dövrdə ermənilər deyil, türklər soyqrıma məruz qalıb. Türklərin itkiləri ermənilərdən təqribən 40 faiz çox olub. Həqiqət budur. Lakin Qərb bu həqiqəti qəbul etməkdə maraqlı deyil. Çünki onların həqiqətə qulaqları qapalıdır. Qərb bu gün də Osmanlının keçmiş qüdrətindən, Türkiyənin yenidən güclənməsindən qorxur. Onlar hələ də Osmanlı qoşunlarının Vyanayadək irəliləməsini unuda bilmirlər. Türklər isə haqlı olduqlarını, ermənilər tərəfindən soyqırıma məruz qaldıqlarını bu günədək sübut edə bilməyiblər. Çünki yuxarıda qeyd etdiyim kimi, Qərb tarixi həqiqətləri qəbul etməkdə maraqlı deyil. Onlar erməniləri üsyana ruhlandırmışdılar. İndi isə Osmanlı dövlətinə xəyanət etmiş, müttəfiqi olan satqın ermənləri dəstəkləmək məcburiyyətindədir. Digər tərəfdən türklər onlara edilən xəyanətləri də tez unudurlar. Amma ermənilər hər imkandan yararlanaraq türklərə zərər verməkdən çəkinmirlər. Başqalarını da özlərinin çirkin oyunlarına çəkməyi də bacarırlar. Birinci Dünya Müharibəsi zamanı Misirdə hərbi həbs düşərgəsində saxlanılan osmanlı əsgərlərinin başına gətirilənlər bu xəyanətkar millətin iç üzünü açıb göstərir. Birinci Dünya Müharibəsində ingilislərə 150 min osmanlı əsgəri əsir düşdü. Bu əsgərlərdən bir hissəsi də Misirin İsgəndəriyyə şəhəri yaxınlığında yerləşən Seydibeşir Usare düşərgəsində yerləşdirildi. Hərbi əsir düşərgəsinin tam adı «Seydibesir Kuveysna Osmanli Useray-i Harbiye Kampı» idi. Həmin düşərgədə 1918-ci ildə Fələstin cəhbəsində əsir düşən 16 tümənin 48 alayına bağlı Osmanlı əskərləri saxlanılırdı. 1920-ci ilin iyun ayının 12-nə qədər əsirlər iki il boyunca hər cür işgəncələrə, əziyyət və təhqirlərə məruz qaldılar. Onlara qarşı insanlığa sığmayan bu davranışın əsas səbəbkarları isə ermənilər idi...\nDüşərgədəki türkcə bilən erməni tərcüməçilərin yalan-yalnış tərcümələri və qızışdırmaları səbəbindən düşərgənin ingilis rəhbərliyi qəddar türk düşmənlərinə çevrilmişdi. Müharibə başa çatmışdı. Ancaq düşərgədəki ağır şərtlər səbəbiylə ölənlərdən başqa, sağ qalan əsgərlərin əsirlikdən azad edilməsi İngilislərin işinə yaramırdı. Çünki yeni bir müharibə başlayardısa, bu əsgərlərin yenidən qarşılarına çıxa biləcəyi barədə ermənilər onların beynini doldurmuşdu. Çıxış yolu isə osmanlı əsgərlərinin kütləvi soyqrımdı... Əsgərlər, mikrop qırma bəhanəsilə, süngü zoru ilə dezinfeksiya hövuzlarına girməyə məcbur edilirdilər. Ancaq suya normadan artıq krizol maddəsi qatılırdı. Mehmetçik, daha ayağını suya soxduqda həddindən çox krizol maddəsi səbəbindən ayaq dəriləri yanırdı. Amma ingilis əsgərləri süngünün köməyi ilə onları bu suya girməyə məcbur edirdilər. Türk əsirlərin hövuzdan çıxmasına imkan verilmirdi. Mehmetçiklər krizollu suya başlarını soxmaq istəmirdilər. Ancaq bu zaman ingilislər havaya atəş açmaqla onları yenidən hövuza girməyə məcbur edirdilər. Əsirlər ölməmək üçün başlarını suya soxmaq məcburiyyətində qalırdılar. Ancaq başını sudan qaldıran artıq görə bilmirdi. Çünki gözləri kor olurdu...\nHovuzdan çıxanların vəziyyətini görən növbədəki osmanlı əsgərlərinin dirənişləri də fayda vermədi və 15 min əsgərimiz kor oldu. Bu vəhşilik 25 may 1921-ci ildə Türkiyə Böyük Millət Məclisində müzakirə edildi. Millət vəkilləri Faiq və Şərəf bəylər bir təklif verdilər. Onlar Misirdə əsirlərin krizol hövuzuna soxularaq 15 min vətən övladının gözlərinin kor edilməsi, bunun səbəkarı olan ingilis təbib, qarnizon komandiri və əsgərlərinin cəzalandırılması üçün Türkiyə Böyük Millət Məclisindən təşəbbüsə keçməsini istədilər. Təbii ki, yeni qurulan dövlətin çox sayda problemi vardı. Bu hesabsorma işi də unuduldu getdi.\nAmma ermənilər unutmurlar... Özlərinin xəyanətlərini gizlətməkdə ustalıq göstərir, yalançı soyqırımı pərdəsi altında gizlənərək özlərini bütün dünyaya məzlum millət kimi göstərirlər. Dünyanı soyqırıma məruz qaldıqlarına inandırmağa çalışırlar. Bu həyasız mllət əllərinə düşən hər imkandan türklərə qarşı istifadə etməyə çalışır. Ən üzücü olanı da bəzilərinin bu qaralama kampaniyasını dəstəkləməsidir.\nErmənilər «soyqrımı» törədildi deyə dünyanı ayağa qaldırır, bizimsə tariximizdən xəbərimiz yoxdur. 15 min türk əsgərini kor etdilər... Yazıqlar olsun bunu edənlərə. Yazıqlar olsun bu faciənin arxasınca düşməyənlərə... O gün haqlarını qorumadınız, indi sizə əngəl olan kim...?\nArtıq haq-hesab çəkməyin vaxtıdır.\np.s.: Türkiyə mətbuatının məlumatları əsasında hazırlanıb.


Kompüter Təmiri, Hardware & Software - Kompüter Yeniləmələri\nKompüterlərin müntəzəm yeniləmələrə, təmirlərə, yenilənmələrə və bəzən təmirə də ehtiyacı var.\nKompüterlərin müntəzəm saxlanması, kompüterin mükəmməl işləməsini təmin etmək, səhvlərdən qurtarmaq, sürətləndirmək, kompüterinizi yeniləmək və tamamilə qorunmaq deməkdir. Texnoloji yeniləmələri nəzərə alaraq kompüterin mütəmadi yeniləmələrə və yeniləmələrə ehtiyacı var. Bu o deməkdir ki, hərdən bir dəfə kompüterinizin proqram təminatını yeniləməlisiniz.\nKompüterlərin təmiri və baxımında sizə kömək edə biləcək mütəxəssislərin siyahısını təqdim edirik.\nProqram yeniləmələrinə antivirus, pəncərələr, media pleyerlər, sürücülər və s. Yenilənmələr daxildir; hardware yeniləmələrə isə yaddaş əlavə etmək üçün sabit disklər əlavə etmək, kompüteri sürətləndirmək üçün ram yeniləmələr, qrafik kartı əlavə etmək, qızdırıcı fan əlavə etmək və ya CPU-nu təkmilləşdirmək və s. Daxildir. ən yaxşı proqram və avadanlıqla təkmilləşdirilmiş, düzgün işləmə və təhlükəsizlik təmin edir.\nFərdlər problemlərdən qurtulmağı və ya səhvləri təkbaşına düzəltməyi düşünsələr də, hər şeyin yaxşı işlədiyindən və ən yaxşı xidmətlərə sahib olduğunuzdan əmin olmaq üçün mütəxəssis bir kompüter xidməti təminatçısı cəlb etməyiniz tövsiyə olunur.\nTəmir, Yeniləmələr, Yeniləmələr\nKompüter müxtəlif prosesləri həyata keçirmək üçün istifadə olunan bir cihazdır. Kompüterlər müxtəlif ölçülərdə mövcuddur və vaxt və pula qənaət etməyə kömək edən müxtəlif tapşırıqları yerinə yetirmək üçün istifadə olunur. Müxtəlif tapşırıqları problemsiz bir şəkildə həll etməyə kömək edən bir çox proqram mövcuddur.\nProqram ümumiyyətlə tapşırıqları avtomatik olaraq yerinə yetirən və prosesləri çox asanlaşdıran tətbiqetmə adlanır. Bu idarəetməni çox asanlaşdırır.\nsiyahıları axtarışında digər provayderləri axtarın, kompüterinizin hardware və proqram təminatı təmirində sizə kömək edəcək mütəxəssislərin siyahısını əldə edin. Kompüterinizin düzgün işləməsini təmin edən lazımlı sürücü və proqram təminatında sizə kömək edəcəklər.\nKompüter təmir xidməti siyahımıza kompüterinizlə əlaqəli hər kiçik və ya kiçik problemdə sizə kömək edə biləcək həm yerli həm də onlayn mütəxəssislər daxildir. Yalnız məsləhətləşmələr təklif etmir, həm də ehtiyaclarınıza əsasən təmir və təkmilləşdirmə xidmətləri göstərirlər.\nXidmət təminatçılarını bölgələrə görə sıralamaq seçiminiz var və bölgənizdə doğru kompüter təmiri iş təminatçıları işə götürmək üçün seçimlərdən istifadə edə bilərsiniz.\nKompüter avadanlığı ilə bağlı bir problem olduqda, sürücüsü və proqram təminatı ilə əlaqədar problemlərə səbəb olacaqdır. Bəzi proqram yeniləmələrində əl ilə aparat yeniləməsi tələb olunduqda kompüterləri sürətləndirmək üçün daha böyük sabit disk, qrafik kartlar və ya yaddaş kartları kimi yeni avadanlıq, proqram əlavə etmək.\nXüsusilə hər şey yeniləndikdə kompüterinizi ən son proqram və avadanlıqla yeniləmək zərurətə çevrildi. Qrafik kartı, sabit disk, pəncərələr və s. Kimi yeni və təkmilləşdirilmiş aparat və proqram təminatlarının alınması problemlərin və işlərin düzgün aparılmasına imkan verir.\nKompüter Proqram Təmiri\nKompüter Proqramının Yenilənməsi


Azərbaycan Prezidenti bir qrup dövlət qulluqçusunu təltif edib YENİLƏNİB - SİYAHI\nNəşr edilib 21.06.2017 17:53\nAzərbaycan Respublikasının Prezidenti İlham Əliyev iyunun 21-də Dövlət qulluqçularının təltif edilməsi haqqında Sərəncam imzalayıb.\nÖtən beş ay ərzində Naxçıvanda ümumi daxili məhsulun həcmi 928 milyon manata yaxın olub - STATİSTİKA\nNəşr edilib 21.06.2017 17:22\nMuxtar Respublikada əvvəlki dövrlərdə iqtisadi və sosial sahələrin inkişafı üzrə həyata keçirilən tədbirlər 2017-ci ilin yanvar-may ayları ərzində də davam etdirilib, dinamik inkişaf qorunub saxlanılıb.\n“Airbus” uçan taksisini dünyaya təqdim etdi\nNəşr edilib 21.06.2017 16:43\nDünya aviainşaatında lider şirkətlərdən biri olan “Airbus” “Vahana” adlanan pilotsuz uçan aparatın konseptini təqdim edib.\nNəşr edilib 21.06.2017 16:27\nİyunun 21-i saat 08:24-dən etibarən yaz öz yerini yay fəslinə verib. Həmin vaxt yay Günəş qarşıdurması anı adlanır.\nMüdafiə Nazirliyi Ermənistan kəşfiyyat-təxribat qrupunun ələ keçirilən üzvünün görüntülərini yayıb - VİDEO\nNəşr edilib 21.06.2017 16:06\nNəşr edilib 21.06.2017 15:10\nNəşr edilib 21.06.2017 14:46\nBöyük Qafqaza 36 millimetrədək yağıntı düşüb\nNəşr edilib 21.06.2017 14:14\nEkologiya və Təbii Sərvətlər Nazirliyinin Milli Hidrometeorologiya Departamenti tərəfindən əvvəlcədən xəbər verildiyi kimi iyunun 20-si axşam şimal və qərb rayonlarından başlayaraq iyunun 21-i səhərədək ölkə ərazisində hava şəraiti qeyri-sabit keçib, şimşək çaxıb, yağış yağıb, bəzi yerlərdə leysan xarakterli olub, dolu düşüb, güclü şimal-qərb küləyi əsib. Leysan yağması nəticəsində çaylarda sululuq artıb.\n“Android Market” mağazasının dəstəklənməsi dayandırılacaq\nNəşr edilib 21.06.2017 13:32\n"Google" şirkəti "Android 2.1 Eclair" və əməliyyat sisteminin daha əvvəlki versiyaları üçün "Android Market" onlayn mağazasının dəstəklənməsinin dayandırılacağını rəsmən açıqlayıb.\n“Naxçıvanı tanıyaq” devizi altında gənclərin ekskursiyaları davam edir\nNəşr edilib 21.06.2017 12:43\n“Naxçıvanı tanıyaq” devizi altında Mədəniyyət və Turizm Nazirliyinin nəzdində fəaliyyət göstərən müəssisələrdə çalışan gənclərdən bir qrupunun Şahbuz Dövlət Təbiət Qoruğu və Batabat Astrofizika Rəsədxanasına ekskursiyası təşkil olunub.\nNəşr edilib 21.06.2017 12:22\nCulfada istedadlı qadınların rəsm və əl işlərindən ibarət satış-sərgisi təşkil edilib\nNəşr edilib 21.06.2017 12:05\nNaxcivantv.az xəbər verir ki, sərgidə rayon üzrə 40 istedadlı qadının sulu və yağlı boya ilə tabloları, milli geyimləri, toxuculuq və bir-birindən maraqlı dekorativ tətbiqi sənət nümunələrindən ibarət 450 rəsm və əl işlərinin nümayişi və satışı təşkil edilib.\nNəşr edilib 21.06.2017 11:40\nUkraynanın Xarkov şəhərində keçirilən kişi boksçular arasında Avropa çempionatında 1/8 finala yekun vurulub. Boks Federasiyasından naxcivantv.az-a verilən məlumata görə, bu mərhələnin ikinci günündə Azərbaycan yığmasının 4 üzvü gücünü yoxlayıb.\nNəşr edilib 21.06.2017 11:15\nİlan zəhəri ilanın qulaqətrafı tüpürcək vəzilərinin hasil etdiyi sarımtıl şəffaf mayedir. Bütün ilan sancmaları təcili tibbi yardım tələb edir.\nNəşr edilib 21.06.2017 10:51\nŞərur rayonunda yenidən təmir olunan Dəmirçi kənd stadionu istifadəyə verilib.\n1255 -dən səhifə 1476


Sabahın hava proqnozu- Açıqlama\n12:58 / 14 11 2021 |\nNoyabrın 15-ə olan hava proqnozu açıqlanıb.\nMilli Hidrometeorologiya Xidmətindən "Rupor"a verilən məlumata əsasən Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin gecə və səhər bəzi yerlərdə yağış yağacağı ehtimalı var. Mülayim cənub küləyi əsəcək.\nHavanın temperaturu gecə 8-10° isti, gündüz 14-16° isti olacaq.\nBakıda gecə 8-10° isti, gündüz 14-16° isti olacaq. Atmosfer təzyiqi 770 mm civə sütunundan 762 mm civə sütununa enəcək.\nNoyabrın 15-də Abşeron yarımadasında meteoroloji amillərin mülayim tərəddüdü gözlənilir ki,\nbu da bəzi meteohəssas insanlar üçün əsasən əlverişlidir.\nAzərbaycanın rayonlarında Əsasən yağmursuz. Lakin gecə və səhər bəzi şərq rayonlarında yağıntılı olacağı gözlənilir. Səhər saatlarında duman. Mülayim qərb küləyi əsəcək. Havanın temperaturu gecə 2-6° isti, gündüz 11-16° isti, dağlarda gecə 3° şaxtadan 2°-dək isti, gündüz\n3-8° isti olacaq.


Qarabağ probleminin açarı ABŞ-da olsaydı... | Milli Xeber\nQarabağ probleminin açarı ABŞ-da olsaydı...\n22.10.2018 12:32 Oxunma sayı: 1290\nPolitoloq: “Rusiya istəsə belə, ABŞ istəməyincə bu problem həllini tapmayacaq...”\nDağlıq Qarabağ münaqişəsinin dinc yolla həllində vasitəçiliyi öz üzərinə götürən ATƏT-in Minsk Qrupunun həmsədrləri Rusiya, ABŞ, Fransa 25 ilə yaxındır problemin həllində heç bir uğura imza ata bilməyib. İllərdir bu münaqişənin həll edilməmiş saxlanmasında Rusiya amilinin əsas rol oynadığı dəfələrlə bəyan edilib.\nAzərbaycan cəmiyyətində belə rəy hakim kəsilib ki, Qarabağ məsələsinin açarı Rusiyanın əlindədir. Bu münaqişənin hələ də yoluna qoyulmamasında, məsələnin bu qədər uzanmasında Rusiyanın maraqları rol oynayır.\nAncaq nədənsə Minsk Qrupu həmsədərlərindən olan dünyanın super gücü ABŞ-ın Qarabağ məsələləsinin həllində təsir imkanlarından az danışılır. Cəmiyyətdə bu cür rəylərə də rast gəlirik ki, Qarabağ məsələsnin açarı Rusiyanın deyil, ABŞ-ın əlində olsaydı münaqişə çoxdan həllini tapardı.\nPolitoloq Natiq Miri isə “Yeni Müsavat”a şərhində bildirdi ki, əslində Qarabağ məsələsinin açarı təkcə Rusiyada deyil:“Üzdə belə bir görüntü var ki, açar yalnız Moskvanın əlindədir. Reallıqlar isə heç də belə deyil, Qarabağ probleminin açarı təkcə Rusiyada yox, həm də ABŞ-dadır. Rusiya hətta istəsə belə, ABŞ istəməyincə Dağlıq Qarabağ problemi tam həll olunmayacaq - baxmayaraq ki, Azərbaycanda bir çox siyasilər, ekspertlər o fikirdədir ki, Dağlıq Qarabağ probleminin açarı məhz Rusiyadadır. Ancaq mən heç vaxt bu cür düşünməmişəm. Bu gün də o fikirdəyəm ki, sözügedən problemin açarı nə qədər Rusiyadadırsa, bir o qədər də ABŞ-dadır. ABŞ istəməyincə, bu problem öz həllini tapmayacaq. ABŞ Azərbaycanın Rusiyanın orbitinə qayıtması şərti ilə Dağlıq Qarabağ probleminin həllinə heç vaxt razı olmayacaq. Nə zaman Rusiyanın təkbaşına vasitəçiliyi ilə münaqişənin həlli yolunda cüzi irəliləyiş olubsa Vaşinqtondan ”İndiki mərhələdə problemin həlli mümkün deyil" kimi tormozlayıcı bəyanatlar verilib. Bəyanatlardan başqa, qapalı müstəvidə konkret menaeələrin yaradıldığına da şübhə edilməməlidir. ABŞ-ın Cənubi Qafqazda, xüsusilə Azərbaycanda və Xəzər hövzəsində geosiyasi maraqları var. İran məsələsinin son vaxtlar ciddi şəkildə gündəmə gəlməsi ilə Amerikanın Azərbaycanda maraqları daha da artıb. Azərbaycan əgər Rusiyanın orbitinə qayıdar və Avrasiya İttifaqının üzvü olarsa, KTMT-yə daxil olarsa və Rusiya qoşunları sülhməramlı adı ilə yenidən Azərbaycan ərazilərinə qayıdarsa, düşünməyin ki, Vaşinqton buna seyrçi qalacaq və bu prosesin baş tutmasına imkan verəcək. Çünki bu, ABŞ-ın qəbul edəcəyi məsələ deyil. Ona görə də Amerika bu şərtlər altında Qarabağ probleminin həllinə heç zaman imkan verməyəcək. ABŞ-la Rusiyanın Dağlıq Qarabağ məsələsində uzlaşması asan deyil. Çünki hər birinin fərqli-fərqli maraqları kifayət qədərdir. Uzlaşmanın mümkün olması üçün hər iki dövlətin digər bölgələrdə də uzlaşması lazımdır".\nPolitoloq hesab edir ki, Qarabağ məsələsinin açarı yalnız ABŞ-ın əlində olsaydı belə, münaqişənin tezliklə həll olunacağı inandırıcı deyil: “Yuxarıda sadalanan faktorlardan başqa da Amerikada güclü olan erməni lobbisi faktoru da Amerikanın konkret hərəkətə keçməsində maneədir. Amerikada çox aktiv şəkildə təşkilatlanmış erməni lobbisi fəaliyyət göstərir. Məsələn, Amerkia Konqresində ermənipərəst mövqelər üstünlük təşkil edir - baxmayaraq ki, ABŞ hökuməti balanslaşdırılmış siyasət yürüdür. Amerikada Konqresin nüfuzu çox güclüdür, burada Ermənistanı sıxmaq, ona sanksiyalar tətbiq etmək yox, bu ölkəni dilə tutmaq lazım olduğu barədə düşünürlər”.\nQarabağ məsələsində ABŞ-dan ciddi addımlar gözləməyin ən azı, hazırda özünü aldatmaq olduğunu ATƏT-in Minsk Qrupunun keçmiş amerikalı həmsədri Ceyms Uorlikin dünən verdiyi açılama da göstərir. Uorlik bildirib ki, Birləşmiş Ştatların indiki administrasiyasını Dağlıq Qarabağ münaqişəsi maraqlandırmır.


Həftənin ilk gününə olan hava proqnozu açıqlanıb » www.tezadlar.az\nTarix: 22/9/2019 Baxış sayı: 68\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, Bakıda və Abşeron yarımadasında havanın dəyişkən buludlu, arabir tutulacağı gözlənilir.\nGünün birinci yarısında bəzi yerlərdə qısamüddətli yağış yağacağı ehtimalı var. Mülayim cənub küləyi əsəcək. Havanın temperaturu gecə 13-15° isti, gündüz 20-24° isti, Bakıda gecə 13-15° isti, gündüz 21-23° isti təşkil edəcək. Atmosfer təzyiqi normadan yüksək 765 mm civə sütunu təşkil edəcək. Nisbi rütubət gecə 60-70 %, gündüz 45-50 % olacaq.\nAzərbaycanın rayonlarında sentyabrın 23-nə hava əsasən yağmursuz keçəcək. Lakin axşam bəzi şimal və şərq rayonlarında qısamüddətli yağış yağacağı ehtimalı var. Gecə və səhər ayrı-ayrı yerlərdə duman. Mülayim şərq küləyi əsəcək. Havanın temperaturu gecə 14-18° isti, gündüz 22-27° isti, dağlarda gecə 3-7° isti, gündüz 10-15° isti təşkil edəcək.


Yanacaq qiymətlərinin dəyişməsinə ziddiyyətli baxışlar üzə çıxdı\nBunun ərzaq qiymətlərinə və nəqliyyatda gediş haqqına necə təsir göstərəcəyi ətrafında ziddiyyətli fikirlər üzə çıxır\nSon günlərdə cəmiyyətdə əsas müzakirə mövzusuna çevrilən məsələ heç şübhəsiz ki, yanacağın qiymətinin qaldırılmasıdır. Bunun öz növbəsində yeni qiymət artımına səbəb olub-olmayacağı indi xüsusi diqqət mərkəzindədir. Qeyd olunan xüsusda fərqli fikirlər səslənir.\nBu barədə danışmazdan öncə bildirək ki, Azərbaycan Tarif Şurasının keçirilən növbəti iclası zamanı rabitə hava nəqliyyatı ilə ölkədaxili sərnişindaşıma xidmətlərinin təbii qazın iri istehlakçılara satışı və bəzi neft məhsullarının satışı tariflərinə baxılıb. Rabitə xidmətləri tarifləri bir qismi azaldılıb bir qismi isə olduğu kimi saxlanılıb. Tarif Şurasının qəbul etdiyi yeni tarif tənzimləmələri qəbul olunub. Şuranin iclasinda Rabitə və Informasiya Texnologiyalari Nazirliyinin müraciəti əsasinda bir sira rabitə xidmətlərinin tariflərinə baxilib. Rabitə xidmətləri üzrə telefon çəkilişi tarifi 40-120 manatdan 30 manata, beynəlxalq danişiq tarifləri 1 dəqiqə üçün zonalardan asili olaraq 36, 45 və 54 qəpikdən bütün zonalar üzrə 32 qəpiyə, şəhərlərarasi danişiq tarifi 1 dəqiqə üçün 7 qəpikdən 5 qəpiyə, faks aparatindan ayliq istifadə tarifi 80 qəpikdən 50 qəpiyə qədər azaldilib. 107 sifarişli rabitə xidməti üzrə tarif kənd yerləri üçün mövcud 5 qəpik səviyyəsində saxlanilib, şəhər və rayon mərkəzləri üçün isə 2 dəfə azaldilmaqla, 10 qəpik təsdiq edilib.\nEyni zamanda, telefon nömrəsinin addan-ada keçirilməsi, şəhərlərarasi və beynəlxalq danişiqlara görə açiqlamalarin verilməsi, telefona ayliq texniki xidmət göstərilməsi, telefon nömrəsinin seçilməsi üçün ödənişlər ləğv edilib. Şuranin iclasinda stasionar telefonlar üçün ayliq abunə haqqi əhali qrupu üzrə 2 manat 50 qəpik, büdcə təşkilatlari üzrə 7 manat səviyyəsində müəyyənləşdirilib, qeyri-büdcə təşkilatlari üçün hazirki 7 manat səviyyəsində saxlanilib. Rabitə xidmətləri üzrə yeni tariflər 1 yanvar 2014-cü il tarixindən qüvvəyə minəcək.\nTarif Şurasinin iclasinda həmçinin, hava nəqliyyati ilə ölkədaxili sərnişindaşima xidmətlərinin mövcud tarifləri yuxari tarif həddi kimi təsdiq edilib, ölkədaxili sərnişin hava gəmilərində yükün, poçtun və normadan artiq baqajin daşinmasi üçün tariflər əvvəlki səviyyədə saxlanılıb.\nİclasda Azərbaycan Respublikasi Dövlət Neft Şirkətinin bəzi neft məhsullarının, kimya, alüminium, dağ-mədən filizi əsasinda poladəritmə, həmçinin elektrik enerjisi istehsali müəssisələrinə təbii qazin satişi tariflərinə dair müraciətinə baxilib və müvafiq tarif tənzimlənməsi həyata keçirilib. Belə ki, Ai-95 benzinin pərakəndə satiş qiyməti 1 litr üçün 80 qəpik, Ai-92 və Ai-80 markalı avtomobil benzininin pərakəndə satış qiyməti 1 litr üçün 70 qəpik, dizel yanacağının pərakəndə satiş qiyməti 1 litr üçün 60 qəpik səviyyəsində müəyyən edilib, bəzi neft məhsullarinin yeni topdansatiş qiymətləri təsdiq olunub.\nNarahatlıq doğuran məqam baş verənlərin ictimai nəqliyyatda gedişhaqlarına, həmçinin ərzağın qiymətnə necə təsir göstərəcəyidir. Nəqliyyat Nazirliyinin mətbuat xidmətinin rəhbəri Namiq Həsənov qeyd edir ki, ictimai nəqliyyatda gediş haqqının qaldırılması hələ ki, gözlənilmir. O bildirib ki, ictimai nəqliyyatda gediş haqlarının artırılması ilə bağlı Tarif Şurasına ümumiyyətlə müraciət olunmayıb: "Avtobuslarda gediş haqqının qaldırılması məsələsi yoxdur. Bu məsələ də Tarif Şurasının səlahiyyətlərinə aid məsələdir. Bu barədə qərar qəbul etmək onlara aiddir. Nazirlik olaraq nəqliyyatda gediş haqqının artırılması ilə bağlı Tarif Şurasına müraciət etməmişik. Yəni hələ ki, nəqliyyatda gediş haqqının artırılması gözlənilmir" .\nƏrzaqla bağıl isə nikbin fikirlər səslənmir. Milli Məclisin İqtisadi siyasət komitəsinin üzvü Vahid Əhmədov deyir ki, Azərbaycanda yanacağın bahalaşması ərzaq və qeyri-ərzaq məhsullarının qiymətinin bahlaşmasına gətirib çıxaracaq: "Mən 2014-cü ilin dövlət büdcənin müzakirəsi zamanı bu məsələ barədə danışmışdım. O, vaxt bu məsələdən nigaran idim və ciddi narahat doğururdu. Bu barədə hökumət nümayəndələrinə sual verdim və bizi arxayın etdilər ki, heç bir qiymət artımından söhbət gedə bilməz, belə problem yoxdur. Amma biz gələn ilin dövlət büdcəsin müzakirə edəndə və onun parametrlərinə baxanda hiss etdik ki, qiymət artımı gözləniləndir. İndi Azərbaycanda benzin və dizel yanacağının qiymətində təqribən 30 faizə yaxın bahalşma oldu. Bu da ərzaq və qeyri-ərzaq məhsullarının qiymətinin bahlaşmasına gətirib çıxaracaq. Bu, çox ciddi artımdır. Milli Məclisdə bununla bağlı müəyyən müzakirələr aparılacaq".\nOnun sözlərinə görə, Azərbaycanda benzin və dizel yanacağının qiyməti infilyasiyanın artımına o qədər də təsir göstərməyəcək. Bununla belə, əsas qiymət artımı əhalinin sosial vəziyyətinə təsir edə bilər. Yüksək maaşı olmayan insanlar var. Onlar üçün ciddi çətinlik yaradacaq.\nV.Əhmədov "qiymətin gözlənilmədən qaldırılması nə dərəcədə düzgündür" sualına belə cavab verib: "Bu məsələ yalnız Tarif Şurasından aslıdır. Komissiya bu məsələlərə baxır və qiymət artımına qərar verilir. Açığı, mən də qiymət artımnı bu səviyyədə gözləmirdim. Neft hasilatının aşağı düşməsi ilə əlaqədar dövlət büdcəsində müyyən gərginlik var. Amma ümumi baxımdan 2014-cü ilin dövlət büdcəsinin göstəricilərinə baxdıqda, qiymət artımı müəyyən qədər gözlənilən idi". Lakin güclü nəzarət şəraitində qiymətlərin o qədər də qalxmasına da nail olmaq mümkündür.\nTarif Şurasının katibi İlkin Məcidov da bildirir ki, hazırda neft məhsulları üzrə mövcud tariflər nəinki Avropa, hətta əksər MDB ölkələri ilə müqayisədə aşağıdır. Tarif artımından sonra da benzinin pərakəndə satış qiyməti Azərbaycanda digər MDB ölkələrindən aşağı olacaqdır. Hazırda neft istehsalına görə dünyada 2-ci yerdə olan Rusiyada benzinin qiyməti Azərbaycanla müqayisədə daha yüksəkdir. Onnu sözləriən görə, neft məhsulları üzrə tarif tənzimlənməsi kənd təsərrüfatı məhsullarının istehsalçılarına ciddi təsir göstərməyəcək. Belə ki, bu sahəyə dövlət tərəfindən əvəzsiz yardımlar göstərilir. Kənd təsərrüfatı məhsullarının istehsalçılarına toxum, gübrə, yanacaq dəstəyi ayrılır, onlara güzəştli kreditlər verilir. Kənd təsərrüfatı məhsullarının istehsalçıları torpaq vergisi istisna olmaqla bütün vergilərdən azaddır. Onu da bildirək ki, benzin və dizelin qiymətinə dəyişiklik etməsinə baxmayaraq, yenidən Avropada ən ucuz benzin və dizel Azərbaycanda olacaq. Son rəqəmlərə görə, Norveçdə Ai-95 markalı benzinin 1 litrinin qiyməti 2,6 dollar təşkil edir. İkinci yerdə İtaliya qərarlaşır. Bu ölkədə 1 litr benzinin qiyməti 2,47 dollardır. Üçüncü pillədə isə Hollandiya yer alır. Burada isə 1 litr benzinin qiyməti 2,46 dollar təşkil edir. Dizel yanacağının qiymətlərinə gəldikdə isə ilk üçlüyə Norveç, İsveç və İtaliya daxildir. Norveçdə dizel yanacağının 1 litri 2,33 dollar, İsveçdə 2,32 dollar, İtaliyada isə 2,31 dollardır. Ən ucuz benzinin satıldığı iddia edilən Rusiyada Ai-95 markalı benzinin 1 litri 1,05 dollar, Qazaxıstanda 0,98 dollar, Belarusda isə 0,93 dollardır. Ona görə də, bu gün ən ucuz yanacaq Azərbaycanda olduğu kimi, artımdan sonra da Avropada ən ucuz benzin və dizel ölkəmizdədir.


Bu gün Milli Məclisin payız sessiyası başlayır | marja.az\nMilli Məclisin payız sessiyasının ilk plenar iclası bu gün saat 11:00-da keçiriləcək.\nParlamentin payız sessiyasının ilk plenar iclasında Azərbaycan xalqının Vətən müharibəsinin başlanmasının ildönümü ilə əlaqədar Milli Məclisinin Bəyanatı qəbul ediləcək.\nMilli Məclisin 2021-ci il payız sessiyasının qanunvericilik işləri planına 12 məsələnin daxil olacağı gözlənilir.\nQanunvericilik işləri planına aşağıdakılar daxildir:\n3. Konstitusiya Məhkəməsinin tövsiyələri nəticəsində hazırlanmış qanun layihələri;\n12. Azərbaycan Respublikasının qanun-larında dəyişikliklər edilməsi haqqında qanun layihələri.\nMilli Məclis payız sessiyası


Mərasimdə giriş sözü ilə çıxış edən Gəncliyə Yardım Fondunun vitse-prezidenti Salman Əliyev tədbirdə iştirak edən bütün qonaqları salamladı və müəllim əməyinin əhəmiyyətinin qiymətsiz olduğunu vurğulayaraq Fondun gənclər üçün həyata keçirdiyi uğurlu fəaliyyətlərindən danışdı. Natiq öz çıxışında günü-gündən inkişaf edən Azərbaycanda gənclərə gözstərilən dövlət qayğısını xüsusi qeyd etdi.\nGəncliyə Yardım Fondunun Təhsil İşləri üzrə koordinatoru İbrahim Erol, "Gənc İstedadların Maariflənmələrinə və İnkişafına Dəstək" ictimai birliyinin sədri Elçin Manafov tədbirdə çıxış edərək qloballaşan dünyada kompyuter və xarici dil biliklərinin yüksək qiymətləndirilməsindən danışdılar.\nTədbirdə çıxış edən T.C. Bakıböyükelçiliyinin Təhsil Müşaviri Durmuş Gökmen bütün tələbələri bu gözəl gün münasibətilə təbrik etdi və Gəncliyə Yardım Fondunun bu uğurlu fəaliyyətlərini yüksək qiymətləndirdiyini bildirdi.


ABŞ dövlət katibi Çin də daxil edilməklə, 5 ölkəyə səfərə başlayır\nABŞ dövlət katibi Çin də daxil edilməklə, 5 ölkəyə səfərə başlayır. Con Kerrinin səfəri Şimali Koreyanın nüvə proqramı və Çinin Pxenyanın cəzalandırılması səylərinə dəstək verməməsinə dair narahatlıqların artdığı vaxta təsadüf edir.\nBu yaxınlarda Şimali Koreya hidrogen bombasını “müvəffəqiyyətlə” sınaqdan keçirdiyini bildirib. Pxenyan nüvə proqramına son qoyulmasına çağıran BMT Təhlükəsizlik Şurasının qətnaməsini pozub. Birləşmiş Ştatlar, Yaponiya Cənubi Koreya və hətta müəyyən dərəcədə Çin belə Pxenyanın bu son provokasiyasını tənqid edib.\nÇin Şimali Koreyanın beynəlxalq ictimaiyyətlə əməkdaşlığında böyük rol oynaya bilər\nŞimali Koreyanın əməli onun ABŞ və onun regional müttəfiqləri ilə diplomatik əlaqələrində çaxnaşma yaradıb.\nABŞ dövlət katibinin müavini Antoni Blinken deyib ki, Amerika Koreya Respublikası və Yaponiyanın 5 ölkə ilə bərabər Şimali Koreyanın kəskin qınağına qoşulur.\nTəhlilçilərin dediyinə görə, Çin Şimali Koreyanın beynəlxalq ictimaiyyətlə əməkdaşlığında böyük rol oynaya bilər.\nXarici Əlaqələr Şurasından təhlilçi Skott Snayder bildirib ki, ərzaq və yanacağının 80 faizini Çindən alan Pxenyan Çinlə yaxın əlaqələrə malikdir. O, bu yaxınlığın əməkdaşlığa yardım edə biləcəyini diqqətə çatdırıb. Lakin Snayder Çinin BMT-nin Təhlükəsizlik Şurası üzvlərinin Şimali Koreyanın cəzalandırılması təklifini dəstəkləmədiyini də bildirib.\nABŞ dövlət katibi Çindən əvvəl İsveçrənin Davos şəhərində təşkil ediləcək Beynəlxalq İqtisadi Forumda iştirak etməlidir.\nŞimali Koreya nüvə sınağından sonra təbirə dəvət almayıb. Pxenyan bunun ədalətsiz siyasi motivlərə əsaslandığını bildirib.


Rusiyada fövqəladə vəziyyət elan olundu - MINVAL.INFO\nRusiyanın Yujno-Saxalinsk şəhərində güclü siklonla əlaqədar fövqəladə vəziyyət elan edilib.\nMinval.İnfo-nun Trend-ə istinadən məlumatına görə, siklon qasırğa və güclü qarla müşayiət olunur.\nŞəhərdə görünüş məsafəsi sıfra bərabər olduğu üçün nəqliyyatın hərəkəti dayandırılıb.\nQeyd olunur ki, güclü siklon Saxalinin cənubunu və Kuril adalarını əhatə edir.\nSaxalin vilayətinin bir çox yaşayış məntəqəsində elektrik enerjisi kəsilib. Qatarların hərəkəti dayandırılıb, aeroport işləmir. Siklonun fəsadlarının aradan qaldırılması üçün 1000-dən çox adam və 350-yə yaxın texnika cəlb edilib.\nTarix: 2018/03/02 20:56


Bakıdakı avtomobil qəzaları zamanı 2 nəfər ölüb - FOTOLAR | Report.az\nBakıdakı avtomobil qəzaları zamanı 2 nəfər ölüb - FOTOLAR\nBakıdakı avtomobil qəzaları zamanı 2 nəfər ölüb - FOTOLAR Hər iki qəza ilə bağlı araşdırma aparılır\n25 Dekabr , 2014 09:16\nBakı. 25 dekabr. REPORT.AZ/ Bakının Suraxanı rayonunda minik avtomobili ilə yük maşınının toqquşması bir nəfərin ölümü, digərinin isə ağır yaralanmasına səbəb olub. "Report"un məlumatına görə, Hövsan qəsəbəsi istiqamətində yüksək sürətlə hərəkətdə olan "Opel" markalı avtomobil yük maşınına arxadan çırpılıb. Nəticədə minik maşınında olan sərnişin hadisə yerində dünyasını dəyişib. Avtomobili idarə edən 59 yaşlı Tofiq Əliyev xəstəxanaya çatdırılıb. Qəzaya yüksək sürətin səbəb olduğu bildirilir. Faktla əlaqədar Suraxanı Rayon Polis İdarəsində cinayət işi başlanıb. Qəza zamanı dünyasını dəyişən şəxsin kimliyi araşdırılır.\nDigər bir qəza Sabunçu rayonunda baş verib. Pirşağı qəsəbəsində baş verən bu hadisə zamanı da minik avtomobili ilə yük maşını toqquşub. 25 yaşlı Elnur Kərimov idarə etdiyi "Şevrolet" markalı avtomobil "Zil" markalı yük maşınına çırpıb. Zərbənin təsirindən "Şevrolet"in sürücüsü Elnur Kərimov ağır bədən xəsarətləri alıb. O, "Təcili tibbi yardım" avtomobili ilə 3 Saylı Şəhər Xəstəxanasına gətirilib. Xəstəxanaya çatdırılan yaralı əməliyyat otağına aparılarkən dünyasını dəyişib. Faktla bağlı avtotexniki ekspertiza təyin edilib, araşdırma aparılır.\nRus versiyası FotoВ Баку в результате двух ДТП погибли 2 человека


Virusun əsas yoluxma məkanı... - Avtobuslarda sıxlığı necə azaltmaq olar? - Hürriyyət\nEv Sosial Virusun əsas yoluxma məkanı… – Avtobuslarda sıxlığı necə azaltmaq olar?\nVirusun əsas yoluxma məkanı… – Avtobuslarda sıxlığı necə azaltmaq olar?\n15:01 - 11 İyul, 2020\nLakin metronu əvəz etməli olan marşrut avtobusları şəbəkəsinin işinin lazımi səviyyədə təşkil olunmaması metronun bağlanmasının verməli olduğu müsbət effekti əks istiqamətə – mənfiyə çevirir.\nMüvafiq qurumlar qeyd olunan tövsiyələri və bu istiqamətdə ekspertlərin başqa təkloflərini nəzərə alması, ən qısa zamanda həyata keçirməsi virusun yayılmasının qarşısını almaqda önəmli rol oynaya bilər. Onlar ləngidikcə gündəlik yoluxma sayının azalacağına dair gözləntilər özünü doğrultmur…/azpolitika.info/\nƏvvəlki məqaləTramp keçmiş müşavirini azadlığa buraxdı\nNövbəti məqalədəPrezident icra başçısını işdən çıxardı – SƏRƏNCAM


Qəza və vaxt namazları arasındakı tərtib necə olmalıdır? | Suallarla İslam\nsalam meselcin gunorta namazi qezaya qalibsa,esr namazin qilandan sonra gunorta namazin qezasin qilmaq olar???umumiyyetle evde oldugun vaxt hansi namazin vaxtidisa,onu qilib sonra qeza namazin qilmaq olar???xahis edirem konkret cavab yazin,ALLAH RAZI OLSUN\nSubmitted by ALLAHIN GUNAHKAR QUL on Sat, 10/05/2014 - 15:27\nBir namazı vaxtında qıla bilməyən şəxs həmin namazı qılmaqda olduğu vaxt namazından öncə qılar. Əgər günorta namazı qəzaya qalıbsa və qəzaya qalmış namaz sayı altını keçməyibsə, onda əvvəlcə günortanın qəzası qılınar sonra isə ikindi namazı əda edilər. Əgər namaz qılan şəxs qəza namazını qılıncaya qədər ikindi namazının çıxacağından qorxursa, onda öncə ikindi namazını qılar, sonra da qəzaya qalmış günorta namazını qılar. Digər namazlar da belədir.\nƏgər bir neçə vaxt namazınız qəzaya qalmışsa, onda onları növbə ilə qəza etmək lazımdır. Ancaq keçmiş namazlar altı vaxt və ya daha çoxdursa, o vaxt namazları növbə ilə qılmağa lüzum yoxdur.\nÜzərində qəzaya qalmış namaz borcu olmayan və ya qəzaya qalmış namazlarının cəmialtı vaxtı keçməmiş olan kimsəyə "tərtib sahibi" deyilir. Altı vaxt namazı qəzaya qaldığı təqdirdə tərtib sahibi olmaqdan çıxar, qəza namazları arasında və ya qəza namazlarıyla vaxt namazları arasında sıraya əməl olunması lazım deyil. Tərtib sahibinin qəza namazı ilə vaxt namazları arasında sıranı gözləməsi lazımdır. Tərtib sahibi olmayan kimsə qəzaya qalan namazını qılmadan digər namazlarını qıla bilər.\nTərtib sahibi olan bir adam bir fərz namazını və ya Əbu Hənîfə'yə görə vacib olan vitr namazını üzrsüz olaraq və ya aybaşı və nifas xaricində bir üzrlə vaxtında qılmamış olsa bu namazı ilk vaxt (fərz) namazından əvvəl qəza etməsi lazımdır. Çünki gərək qəza namazları arasında və gərək bunlarla vaxt namazları arasında sıranı gözləməsi şərtdir.\nQəzaya qalmış namazlar birdən çox olub da müddət, bunlardan yalnız bir qisimi ilə vaxt namazları qılmağa əlverişli olsa sıraya tabe olmaq lazım deyil.\nBir kimsənin vitr namazından başqa altı vaxtdan çox və ya altı vaxt namazı qəzaya qalmış olsa bunları qəza etmədən vaxt namazlarını qıla bilər, çünki qəza namazları vitrdən başqa altı vaxt olunca çox, altı vaxtdan nöqsan olunca az sayılır.\nRead 10.861 times


“Ordumuzun cəbhənin digər istiqamətində düşmənə zərbə endirəcəyini gözləyirəm” - MÜSAHİBƏ | KONKRET\n28 Sentyabr, 2020 - 15:50 569\nCəbhədə ötən gün səhər saatlarından Azərbaycan ordusunun başlatdığı əks-hücum əməliyyatları və ermənilərin addımları, o cümlədən beynəlxalq reaksiyalar əsas müzakirə mövzularıdır.\nKONKRET.az bu mövzuda sabiq xarici işlər naziri Tofiq Zülfüqarovla müsahibəni təqdim edir:\n– Tofiq müəllim, sentyabrın 27-dən cəbhədə başlanan və hazırda davam edən hərbi əməliyyatları necə qiymətləndirirsiniz?\n– Hesab edirəm ki, əməliyyatların gedişatını hərbi mütəxəssislər qiymətləndirməlidir. Məsələnin siyasi tərəflərinə diqqət çəkə bilərik. Hiss edilir ki, Ermənistan tərəfi iki istiqamətdə təxribat hazırlayır. Hesab edirəm ki, bunlardan biri Dağlıq Qarabağ qondarma respublikasının Ermənistan tərəfindən tanınması addımı ola bilər. Hazırda Paşinyan hökumətinin populist siyasəti bunu həyata keçirə bilər. Biz anlamalıyıq ki, zamanında onlar danışıqlar prosesində tərəf kimi qondarma respublikanın iştirakını istədikdə, bunu problemin həlli məqsədilə etmirdilər. Amma əgər Ermənistan qondarma rejimin müstəqilliyini tanımaq kimi addıma getsə, bu, onların işğalçı siyasətinin bir qədər də qabardılmasına səbəb olacaq.\nİkincisi, onlar cəhd edəcəklər ki, hərbi əməliyyatlar yalnız Qarabağ cəbhəsində davam etməsin. Ermənistan Rusiya və Kollektiv Təhlükəsizlik Müqaviləsi Təşkilatı tərəfindən dəstək əldə edə bilməyib. Bu səbəbdən onlara hava və su kimi lazımdır ki, hərbi əməliyyatları Ermənistan-Azərbaycan sərhədlərinə keçirsinlər. Buna cəhd etmələri istisna deyil. Hesab edirəm ki, Ermənistan hökuməti bu iki addıma gedə bilər, ələlxüsus Naxçıvan istiqamətində belə təxribatçı addım ata bilərlər.\n– Paşinyan ötən gün parlamentdə çıxışı zamanı bildirdi ki, Qarabağ problemini həll etmək mümkündür. O, üzünü deputatlara tutaraq “Dağlıq Qarabağa Azərbaycan daxilində muxtariyyət verməklə hadisələri bu saat dayandırmaq olar” ifadəsini işlətdi və deputatlardan bunu istəyib-istəmədiklərini soruşdu. Deputatlar isə “heç vaxt” deyə qışqırdılar. Onun bu gedişi nəyə hesablanıb?\n– Əvvəla nəzərə almaq lazımdır ki, Dağlıq Qarabağa muxtariyyət statusu verən yoxdur. Azərbaycanın gündəmində belə bir məsələ mövcud deyil. Zamanında onlara belə bir təklif edilmişdi, lakin qəbul etməmişdilər. Hazırda bu məsələ Azərbaycanın gündəliyində yoxdur. Ermənistan açıq bəyan edir ki, Dağlıq Qarabağda yaşayan ermənilərin təhlükəsizliyini təmin edir. Ona görə, onun qoşunları Qarabağdadır. Amma bu rolu heç kim tanımır. İndi işğalçı siyasəti hamarlamaq üçün Paşinyan belə formada öz əməllərinə don geyindirmək istəyir. Hesab edirəm ki, bu çağırışla Ermənistanı müharibəyə qatmaq istəyir. Deputatların “Yox, heç vaxt” deməsindən sonra Paşinyan bildirir ki, yaxşı, onda gəlin hamılıqla gedək orada erməniləri müdafiə edək. Odur ki, yuxarıda qeyd etdiyim kimi onlar çalışırdılar ki, hərbi qarşıdurmanı iki ölkə arasında salsınlar. Amma indiyə qədər bu baş tutmayıb.\nİndi əsas məsələ Azərbaycan tərəfindən hansı addımların atılması ilə bağlıdır. Hazırda beynəlxalq qurumlardan, aparıcı ölkələrdən əməliyyatların dayandırılmasına dair çağırışlar var. Ancaq hərbi əməliyyatların dayandırılmasının hansısa şərtləri olmalıdır. Bu şərtlərə əməl edilməlidir ki, hərbi əməliyyatlar dayansın. Əslində bu şərtlərin biri cənab Prezident tərəfindən açıqlanıb. Bu ondan ibarətdir ki, danışıqlar olarsa, bu zaman işğalçı qüvvələrin Azərbaycan ərazisindən çıxması üçün qrafik tutulmalıdır. Ola bilsin ki, bu istiqamətdə danışıqlar baş verə bilər. Sözsüz ki, əvvəlcə həmsdərlər danışıqların bərpa edilməsi təklifi ilə çıxış edəcəklər. O zaman biz deməliyik ki, işğalçı qüvvələrin Azərbaycan ərazilərindən çıxarılmasına hazırdırlarsa, danışıqlar baş tuta bilər. Bu halda qrafikin digər texniki məsələlərini danışıqlar vasitəsilə həll etmək olar.\n– Hazırda əməliyyatlar davam edir, Azərbaycan ordusu bəzi yüksəklikləri azad edib. Gedişatı necə qiymətləndirirsiniz?\n– Hiss edilir ki, Azərbaycan Qarabağ hərbi teatrında Ermənistanı məcbur edir ki, ehtiyat qüvvələrini bura gətirsin və müdafiə prosesinə cəlb etsin. Deməli, digər istiqamətdə – cəbhənin erməni səngərlərində boşalma baş verir. Mən istisna etmirəm ki, ikinci mərhələdə Azərbaycan ordusu digər istiqamətlərə də zərbələr endirə bilər. Məntiq bunu deyir.\nİkincisi, indi canlı qüvvələrin bir qədər irəli getməsinə də xüsusi üstünlük verilmir. Sadəcə olaraq düşmən rezervlərinin hərəkətə keçməsi və cəbhə istiqamətinə gətirilməsi baş verir və bu ehtiyat qüvvələri hərəkət etdikləri təqdirdə vurmağa cəhd edilir. Mən hesab edirəm ki, bu yolla onlar məhv edilməlidir. Xüsusilə, nəzərə almaq lazımdır ki, hazırda bölgədə hava qüvvələrinin üstünlüyü Azərbaycan ordusundadır. Onların təchizatı məhv edilir. Ola bilsin ki, canlı qüvvələrin irəli getməsi daha çox itkilərə səbəb olar. Ancaq düşməni zəiflətmək, daima artilleriya zərbələri endirmək daha doğru addımdır. Hesab edirəm ki, Azərbaycan ordusunun taktikası mükəmməldir.\n– Qondarma respublikanın “prezidenti” Araik Arutyunyan iddia edib ki, onlar təkcə Azərbaycanla deyil, həm də Türkiyə ilə vuruşurlar. Hətta şərdən qalmayaraq bəyan edib ki, Azərbaycan tərəfindən F-16 qırıcıları da müharibəyə cəlb edilib. Sözsüz ki, İsrail istisna olmaqla, NATO üzvü olmayan heç bir ölkədə belə model qırıcılar yoxdur. Bu mənada saxta prezidentin bu bəyanatı hansı marağa xidmət edir?\n– Bunun nəyi pisdir? Azərbaycan torpaqlarını işğal etmisiniz, indi də bir millət, iki dövlətin gücünü hiss edəcəksiniz. Əlbəttə, belə bir fakt yoxdur. Amma hesab edirəm ki, indiyə qədər olmayıbsa, bundan sonra olmalıdır.\n– Rusiyanın cəbhədə baş verənlərə yanaşmasını necə qiymətləndirmək olar?\n– Verdiyimiz proqnozlar özünü doğruldur. Rusiya heç tələsmir. Paşinyan isə zəng vurur, hansısa xahişlər edir. Əslinə qalsa onlar bunu bilirdilər. Mən ehtimal edirəm ki, bir azdan Ermənistanda Rusiyaya qarşı güclü dalğa müşahidə olunacaq.\nBir məqam da var. Ermənistanın müdafiə naziri Tonoyan Moskvaya gedib və bundan sonra ondan xəbər çıxmayıb. Bu da qəribə haldır. Yəni Ermənistanda hərbi-siyasi böhran artıq göz önündədir.\n– Hərbi əməliyyatların dayandırılmasına dair çağırışları necə analiz etmək olar?\n– Hiss olunur ki, beynəlxalq vəziyyət Ermənistanın tərəfində deyil. Nə qərb, nə də Amerika Ermənistanı müdafiə edir. Əlbəttə, Dövlət Departamentinin hansısa katibi səviyyəsində tərəflərə zəng edilir, amma diqqətlə baxsanız görərsiniz ki, ABŞ-da Kim Kardaşyandan başqa heç kimdən səs çıxmır.\n– Azərbaycan ordusu hərbi əməliyyatları davam etdirməlidirmi yoxsa bu üstünlükdən sonra erməniləri sülh masası arxasında oturtmaq mümkün olacaq?\n– Mən hesab edirəm ki, hərbi əməliyyatlar davam etməlidir. İndi Azərbaycanın hərbi taktikasının bəzi gizgilərini görmək olar. Hava, raket və artilleriya üstünlüyü faktiki ordumuzun nəzarətindədir. Ehtiyatlarımız da çoxdur. İndiki klassik müharibə, yəni “Ura getdik irəli” məsələsi yoxdur. Hazırda müharibələr bir qədər fərqlidir. Pilotsuz Uçuş Aparatı ilə görürük ki, orada texnika, canlı qüvvə var. Onu məhv edirik. Bu yolla onları zəiflədirik. Əslində Ermənistanın 22 ədəd zirehli texnikasının məhv edilməsi baş verib. İstisna etmirəm ki, hansısa anda Azərbaycan Müdafiə Nazirliyi bu kadrları yaymağa başlayacaq. Bu həm də hərbi-informasiya təbliğatı üçün çox vacibdir.\n23 Oktyabr, 2020 - 11:03 540\n22 Oktyabr, 2020 - 21:03 320\n22 Oktyabr, 2020 - 20:58 825\n20 Oktyabr, 2020 - 21:26 654\n20 Oktyabr, 2020 - 16:27 513\n19 Oktyabr, 2020 - 23:46 728\n19 Oktyabr, 2020 - 21:08 571\n19 Oktyabr, 2020 - 20:19 448\n18 Oktyabr, 2020 - 18:27 632\n18 Oktyabr, 2020 - 18:18 540\n24 Oktyabr, 2020 - 17:26 85\n22 Oktyabr, 2020 - 16:32 409\n19 Oktyabr, 2020 - 14:11 632\n19 Oktyabr, 2020 - 00:18 1000\n17 Oktyabr, 2020 - 02:58 815\n24 Oktyabr, 2020 - 18:06 60\n16 Oktyabr, 2020 - 18:14 711\n13 Oktyabr, 2020 - 11:48 939


Xəbərlər - İkili hərəkətli cilalama ilə fırlanan cilalama arasındakı fərq nədir?\nBir maşın cilalayıcısının seçilməsinə gəldikdə, müştərilərimizin bizə verdiyi ən çox verilən suallardan biri budur: "İkili hərəkətli cilalama ilə fırlanan cilalama arasındakı fərq nədir?" Bu çox yaxşı bir sualdır və yeni maşın cilalayıcı ilə başlayanlar üçün cavab çox vacibdir!\nRotary Polishing, sinifindəki ən yaşlıdır, yeni ikili hərəkətdən əvvəl, yalnız bu cür cilalayıcıya sahib idik. Döner cilalar çox sadədir - avtomobilin boyasına nə qədər basdığınızdan asılı olmayaraq baş yalnız bir şəkildə fırlanır, seçilmiş sürətlə fırlanmağa davam edəcəkdir. Həm də daimi bir orbitdə fırlanır, daha aqressiv bir kəsik yaradır, lakin daha çox istilik yaradır. Döner bir cilalama səndən daha çox təcrübə qazanmağınızı tələb edəcək, cilalayıcıyı əl ilə hərəkət etdirməlisiniz və maşını boya boyu nə qədər sürətləndirəcəyinizi bilməlisiniz. Döner cilalama daha aqressivdir, beləliklə daha düzgün cızıqları və boya qüsurlarını yalnız düzgün istifadə edildikdə düzəldəcəkdir.\nDual Action Polisher (və ya daha çox qısaldılmış olduğu üçün DA Polisher) inqilabi bir yaradılış idi. 2 fərqli şəkildə fırlanır: baş bir mil üzərində konsentrik dairəvi bir hərəkətlə fırlanır və bu da daha geniş bir sirkulyasiya hərəkətində fırlanır, buna görə istiliyi daha böyük bir əraziyə paylayır, artıq istilik və sürtünmə yığılmasının qarşısını alır və onu daha təhlükəsiz edir avtomobilinizə. Nəticə olaraq, bu cilalayıcıyı tək bir yerdə fırlada və boya yandırmasının qarşısını ala bilərsiniz. Bu, DA'yı avtomobilin 'ucunu' axtarmağa davam etmək istəyən həvəskar həvəskarları üçün mükəmməl bir seçimdir, ancaq yenidən bir sprey narahat etmədən!